text: பாரதிய சனதா கட்சி (மொழிபெயர்ப்பு: இந்திய மக்கள் கட்சி; சுருக்கமாக பா. ச. க) இந்திய அரசியலின் இரண்டு பெரிய கட்சிகளில் ஒன்றாகும். 1980 ஆம் ஆண்டு நிறுவப்பட்ட இக்கட்சி, நாடாளுமன்றத்திலும், பல்வேறு மாநில சட்டமன்றங்களிலும் பெற்றிருக்கும் இடங்களின் அடிப்படையில் இந்தியாவின் முதலாவது பெரிய அரசியல் கட்சியாகத் திகழ்கிறது. இதை பாரதிய சனதா கட்சி அல்லது சுருக்கமாக பாசக என்றும் அழைப்பார்கள். பாரதிய சனதா கட்சி, தீனதயாள் உபாத்தியாயாவால் 1965 ஆம் ஆண்டு எழுதப்பட்ட ஒரு புத்தகத்தின் அடிப்படையில், ஒருங்கிணைந்த மனிதநேயம் என்ற தத்துவத்தை தனது அதிகாரப்பூர்வ கொள்கையாகக் கொண்டுள்ளது. "இந்து தேசியவாதக் கட்சி" என்று கூறப்படும் இக்கட்சி, சுதேசி இயக்கத்தால் சுட்டிக்காட்டப்பட்ட சுயச் சார்புக் கொள்கையும், தேசியவாதக் கொள்கையை அடிப்படையாகக் கொண்ட வெளியுறவுக் கொள்கையையும் கொண்டது. இந்திய அரசியலில் வலதுசாரிக் கொள்கையுடைய கட்சிகளில் இதுவும் ஒன்று. பா.ச.க தலைமையிலான தேசிய சனநாயகக் கூட்டணி, அடல் பிகாரி வாச்சுபாயைப் பிரதமராகக் கொண்டு 1998 முதல் 2004 வரை இந்தியாவை ஆண்டது. காங்கிரசு அல்லாத ஒரு அரசு தனது முழு ஐந்து வருட காலத்தையும் பூர்த்தி செய்தது அதுவே முதல் முறையாகும். 2004 ஆம் ஆண்டு பொதுத் தேர்தல் தோல்விக்குப் பிறகு, பா.ச.க நாடாளுமன்றத்தில் முக்கிய எதிர்க்கட்சியாக விளங்கியது. 2014 மக்களவை தேர்தலில் 282 இடங்களில் வெற்றி பெற்று நரேந்திர மோதி தலைமையில் ஆட்சி அமைத்துள்ளது. 2019 மக்களவைத் தேர்தலிலும் பெரும்பான்மையைப் பெற்று தொடர்ந்து இரண்டுமுறை ஆட்சி அமைத்த காங்கிரசு அல்லாத முதல் கட்சி ஆனது. கட்சி அமைப்பு கட்சியின் தலைவரே கட்சியில் உயர்ந்த அதிகாரம் உடையவராவார். அவரது பதவிக்காலம் மூன்றாண்டுகளாகும். ஒருவர் தலைவர் பதவியில் அதிக பட்சம் இரண்டு முறை மட்டுமே செயல்பட முடியும். தலைவருக்கு அடுத்து துணைத் தலைவர்கள், பொதுச் செயலாளர்கள், பொருளாளர்கள் மற்றும் செயலாளர்கள் என பலர் உள்ளனர். கட்சியின் உயர்ந்த அதிகாரமுடைய அமைப்புகள் வருமாறு: தேசியத் தலைவர் பாரதிய ஜனதா கட்சியின் தேசிய செயற்குழு பாரதிய ஜனதா கட்சியின் நாடாளுமன்றக் குழு பாரதிய ஜனதா கட்சியின் மத்திய தேர்தல் குழு பா.ஜ.க வின் பல தலைவர்கள் ராஷ்டிரிய சுயம்சேவக் சங்கத்திலிருந்து இருந்தவர்கள். விசுவ இந்து பரிசத், அகில பாரத வித்தியார்த்தி பரிசத், சுதேசி ஜாக்ரன் மஞ்ச் போன்ற இன்ன பிற சங் பரிவார் அமைப்புகளோடு பா.ஜ.க நட்புறவு கொண்டுள்ளது. பா ஜ க அணிகள் இளைஞர் அணி மகளிர் அணி சிறுபான்மையினர் அணி பட்டியல் சமூகத்தினர் அணி பட்டியல் பழங்குடியினர் அணி இதர பிற்படுத்தப்பட்டோர் அணி வரலாறு பாரதிய ஜன சங்கம் சியாமா பிரசாத் முகர்ஜியால் இந்து தேசியவாத கொள்கையை வளர்ப்பதற்காக, 1951 ஆம் ஆண்டு பாரதிய ஜன சங் நிறுவப்பட்டது. காங்கிரசை கடுமையாக விமர்சித்த இக்கட்சி, தேசிய மற்றும் கலாசார அடையாளம், ஒற்றுமை மற்றும் ஒருங்கிணைப்பு ஆகியவற்றில் சமரசம் கூடாது என்ற கருத்துடையதாக விளங்கியது. இக்கட்சி, ராஷ்டிரிய சுயம்சேவக் சங்கின் அரசியல் பிரிவு என்று பரவலாகக் கருதப்பட்டது. ஜம்மு கஷ்மீரை இந்தியாவுடன் இணைக்க நடந்த கலவரத்தின்போது சிறையில் அடைக்கப்பட்டிருந்த சியாமா பிரசாத் முகர்ஜி, 1953 ஆம் ஆண்டு மறைந்ததை அடுத்து, கட்சியின் பொறுப்புகள் அனைத்தும் தீனதயாள் உபாத்யாயாவிடம் வந்து சேர்ந்தன. அவர், பதினைந்து வருடங்கள் கட்சியின் பொதுச் செயலாளராக இருந்து கட்சியை வளர்த்தார். அர்ப்பணிப்பு உணர்வு கொண்ட இளைஞர்களைக் கொண்டு கட்சியின் கொள்கைகளை செதுக்கினார். வாஜ்பாய், அத்வானி போன்ற அரசியல்வாதிகளுக்கு இவரே வழிகாட்டியாக விளங்கினார். கட்சியின் பெரும்பான்மையான தொண்டர்கள் (உபாத்யாயாவையும் சேர்த்து) ராஷ்டிரிய சுயம்சேவக் சங்கில் இருந்து வந்தவர்களாதலால், இயற்கையாகவே தேசப் பற்றும், ஒழுக்கமும் கொண்டவர்களாக விளங்கினர். இக்கட்சி 1952 ஆம் ஆண்டு நடந்த பொதுத் தேர்தலில் மூன்று இடங்களில் மட்டுமே வென்றது. இருப்பினும் தொடர்ந்து வளர்ந்த இக்கட்சி, 1962 ஆம் ஆண்டு இந்தியாவின் முக்கிய எதிர்க்கட்சிகளில் ஒன்றாகத் திகழ்ந்தது. அனைத்து இந்தியர்களுக்கும் பொதுவான சட்டம், பசுவதைத் தடை, ஜம்மு கஷ்மீரின் சிறப்பு அந்தஸ்தைத் திரும்பப் பெறுவது, இந்தி மொழியை வளர்ப்பது போன்ற கொள்கைகள் கொண்ட இக்கட்சி, பல வட மாநிலங்களில் காங்கிரசின் அதிகாரத்திற்கு பெறும் சவாலாகத் திகழ்ந்தது. இக்கட்சி, 1967க்குப் பிறகு ஒத்த கொள்கையுடைய கட்சிகளுடன் கூட்டணி அமைத்து, உத்திரப் பிரதேசம், தில்லி போன்ற சில மாநிலங்களில் ஆட்சி அமைத்தது. இந்திரா காந்தியால் 1975 முதல் 1977 வரை அமல் படுத்தப்பட்ட அவசர காலத்தின் போது நடந்த அரசியல் கிளர்ச்சியில் முக்கிய பங்கு வகித்ததினால், இக்கட்சியின் பல தலைவர்களும் தொண்டர்களும் கைது செய்யப்பட்டனர். இக்கட்சியும் வேறு சில கட்சிகளும் ஜனதா கட்சியுடன் இணைந்து, 1977 ஆம் ஆண்டு காங்கிரசிற்கு எதிராக களமிறங்கின. 1977 ஆம் ஆண்டு நடைபெற்ற பொதுத் தேர்தலில் ஜனதா கட்சி பெரும்பான்மையான இடங்களில் வென்று, மொரர்ஜி தேசாயைப் பிரதமராகக் கொண்டு அரசமைத்தது. உபாத்யாயாவின் மரணத்திற்குப் பிறகு ஜன சங்கின் தலைவரான அடல் பிகாரி வாஜ்பாய், புதிய அரசாங்கத்தின் வெளியுறவுத் துறை அமைச்சராக நியமிக்கப்பட்டார். ஆனால் அந்த அரசு அதிக நாள் நீடிக்கவில்லை. மொரார்ஜி தேசாய் பிரதமர் பதவியில் இருந்து விலகிய பிறகு, ஜனதா கட்சி கலைக்கப்பட்டது. அதன் பிறகு கூட்டணியைத் தக்கவைத்துக் கொள்ள ஜன சங் பெறும் முயற்சி செய்தது. உட்கட்சிப் பூசலால் பாரதிய ஜன சங் கட்சி பெறும் நலிவுற்றது. பாரதிய ஜன்தா கட்சி உருவாக்கம் (1980–) பாரதிய ஜன சங்கத்தின் தலைவர்களும் தொண்டர்களும் இணைந்து, அடல் பிகாரி வாஜ்பாயைத் தலைவராகக் கொண்ட பாரதிய ஜனதா கட்சி என்ற புதிய கட்சியை உருவாக்கினர். காங்கிரஸ் அரசை வன்மையாகக் கண்டித்த பா.ஜ.க, பஞ்சாப்பில் நிலவிய சீக்கிய பயங்கரவாதத்திற்கு காங்கிரஸ் அரசின் ஊழலும் பாரபட்சமும் மிகுந்த ஆட்சியே காரணம் என்றது. 'இந்து - சீக்கிய ஒற்றுமைக்கு வித்திட்டவர் வாஜ்பாய்' என்று சீக்கியத் தலைவர் தாராசிங் கூறியுள்ளார். பா. ஜ. க புளூஸ்டார் நடவடிக்கையை எதிர்த்த முக்கியக் கட்சிகளுள் ஒன்றாகும். இந்திரா காந்தியை அவரது சீக்கிய மெய்க்காப்பாளர் சுட்டுக் கொன்றதால் தில்லியில் 1984 ஆம் ஆண்டு தில்லியில் நடந்த சீக்கியர்களுக்கு எதிரான வன்முறையை பா.ஜ.க வெளிப்படையாகக் கண்டித்தது. பா.ஜ.க விடம் 1984இல் இரண்டு நாடாளுமன்ற இடங்களே இருந்த போதிலும் தனது கொள்கைகள் மூலமாக இளைஞர்களைக் கவர்ந்து, விரைவிலேயே இந்திய அரசியலில் முக்கிய இடத்தைப் பிடித்தது. அப்போது வாஜ்பாய், கட்சியில் முக்கிய இடத்திலும், நாடாளுமன்ற எதிர்க்கட்சித் தலைவராகவும் திகழ்ந்தார். இந்து தேசியவாத கொள்கையுடைய பலர் கட்சியின் முக்கிய பொறுப்புகளில் நியமிக்கப்பட்டனர். விஷ்வ இந்து பரிஷத் மற்றும் ஆர்.எஸ்.எஸ் இயக்கங்களால் முன்னெடுக்கப்பட்ட ராம் ஜென்மபூமி மந்திர் இயக்கத்திற்கு உறுதுணையாக பா,ஜ.க விளங்கியதோடு, அயோத்தியில் பாபர் மசூதி இருக்கும் இடத்தில் ராமருக்குக் கோயில் கட்டப்பட வேண்டும் என்றும் கூறியது. அயோத்தியில் பாபர் மசூதி இருக்கும் இடம் ராமர் பிறந்த இடம் எனவும், வெகு காலத்திற்கு முன் அங்கு ராமர் கோயில் இருந்தது எனவும் ஏராளமான மக்கள் நம்புகின்றனர். எனவே இந்துக்களின் புனித இடமான அந்த இடத்தில் ராமர் கோயில் கட்டப்பட வேண்டும் என்று கோரப்படுகிறது. லால் கிருஷ்ண அத்வானி கட்சியின் தலைவராக இருந்த போது, பல்வேறு ரத யாத்திரைகள் மேற்கொண்டு, இந்துக்களிடையே இதுகுறித்த விழிப்புணர்வை ஏற்படுத்தினார். திசம்பர் 6, 1992 அன்று விஷ்வ இந்து பரிஷத் மற்றும் பா.ஜ.க தொண்டர்கள் அமைதியான போராட்டத்திலிருந்து கலவரத்தில் இறங்கி, பாபர் மசூதியை இடித்தனர். இதைத் தொடர்ந்து நாடு முழுவதும் இந்துகளுக்கும் இசுலாமியர்களுக்கும் நடந்த கலவரத்தில் ஆயிரத்திற்கும் மேற்பட்டவர்கள் உயிரிழந்தனர். விஷ்வ இந்து பரிஷத் இயக்கம் அரசால் தடை செய்யப்பட்டது. அத்வானி உட்பட பல பா.ஜ.க தலைவர்கள் கலவரத்தைத் தூண்டியதாகக் குற்றம் சாட்டப்பட்டு கைது செய்யப்பட்டனர். அயோத்தி விவகாரத்தை அரசியலாக்கியதாகக் கூறி பலரால் விமர்சனம் செய்யப்பட்டலும், கோடிக் கணக்கான இந்துக்களின் ஆதரவை பா.ஜ.க வென்று தேசிய முக்கியத்துவம் பெற்றது. தில்லியில் 1993 ஆம் ஆண்டு நடந்த சட்டமன்றத் தேர்தலிலும், 1995 ஆம் ஆண்டு குஜராத்திலும், மகாராஷ்டிராவிலும் நடந்த சட்டமன்றத் தேர்தலிலும் பா.ஜ.க வென்றது. திசம்பர் 1994 இல் நடந்த கர்நாடக சட்டமன்றத் தேர்தலிலும் கணிசமான இடங்களைக் கைப்பற்றியது. இதன் மூலம் தேசிய அரசியலில் பெறும் முக்கியத்துவம் பெற்றது. மும்பையில், நவம்பர் 1995 இல் நடைபெற்ற பா.ஜ.க பொதுக் கூட்டத்தில், மே 1996 இல் நடக்கும் நாடாளுமன்றப் பொதுத் தேர்தலில் பா.ஜ.க வென்றால் வாஜ்பாய் பிரதமராவார் என்று அக்கட்சியின் தலைவர் அத்வானி அறிவித்தார். அத்தேர்தலில், பா. ஜ. க வெற்றி பெற்று அமைத்த அரசில் வாஜ்பாய் பிரதமரானார். இருப்பினும் பா.ஜ.க நாடாளுமன்றத்தில் பெரும்பான்மையை நிரூபிக்கத் தவறியதால், 13 நாட்களில் வாஜ்பாய் தனது பதவியை ராஜினாமா செய்தார். தேசிய ஜனநாயகக் கூட்டணி, 1998 இல் நடந்த நாடாளுமன்றப் பொதுத் தேர்தலில் பெரும்பான்மையான இடங்களில் வென்றது. இம்முறை பா.ஜ.க ஏற்கனவே இருந்த கூட்டணிக் கட்சிகளான சமதா கட்சி, சிரோமனி அகாலி தளம், சிவ சேனா போன்றவற்றோடு சேர்த்து, அனைத்திந்திய அண்ணா திராவிட முன்னேற்றக் கழகம் மற்றும் பிஜு ஜனதா தளம் போன்ற கட்சிகளோடும் கூட்டணி அமைத்துப் போட்டியிட்டது. இவற்றுள் மகாராஷ்டிராவைச் சேர்ந்த சிவ சேனா மட்டுமே பா.ஜ.க வுடன் ஒத்த கொள்கையுடைய கட்சியாகும். தெலுங்கு தேசம் கட்சி இக்கூட்டணிக்கு வெளியில் இருந்து ஆதரவளித்தது. மெலிதான பெரும்பான்மை பெற்ற தேசிய ஜனநாயகக் கூட்டணி மீண்டும் வாஜ்பாயைப் பிரதமராகக் கொண்டு ஆட்சி அமைத்தது. ஆனால், அ. இ. அ. தி. மு. க தலைவர் ஜெயலலிதா அரசுக்கு அளித்து வந்த ஆதரவைத் திரும்பப் பெற்றதால் கூட்டணி உடைந்து மீண்டும் தேர்தல் நடத்தப்பட்டது. கார்கில் போரில் பெற்ற வெற்றியைத் தொடர்ந்து வாஜ்பாய்க்கு கிடைத்த மக்கள் ஆதரவு காரணமாக, பா.ஜ.க தலைமையிலான தேசிய ஜனநாயகக் கூட்டணி 1999 ஆம் நடந்த பொதுத் தேர்தலில் 303 இடங்களில் வென்றது. பா. ஜ. க மட்டுமே 183 இடங்களில் வென்றது. வாஜ்பாய் மூன்றாவது முறையாகப் பிரதமராகவும், அத்வானி துணைப் பிரதமராகவும் உள்துறை அமைச்சராகவும் பதவியேற்றனர். இம்முறை, தேசிய ஜனநாயகக் கூட்டணி அரசு தனது ஆட்சிக்காலமான ஐந்து ஆண்டுகளும் நீடித்தது. வாஜ்பாய் தலைமையில் யஷ்வந்த் சின்காவை நிதி அமைச்சராகக் கொண்ட இந்த அரசு, பி. வி. நரசிம்ம ராவ் அரசு தொடங்கிய பொருளாதாரக் கொள்கைகளைத் தொடர்ந்து செயல்படுத்தியது. இந்த தேசிய ஜனநாயகக் கூட்டணி அரசு, பல அரசுடைமை நிறுவனங்களைத் தனியார்மயமாக்கியதோடு, உலக வர்த்தக அமைப்பின் வழிகாட்டுதல்களையும் நடைமுறைப்படுத்தியது. விமான நிறுவனங்களுக்கு இருந்த கட்டுப்பாடுகளை நீக்கியது, அந்நிய முதலீடுகளை அனுமதித்தது போன்ற கொள்கைகள் சிறப்புப் பொருளாதார மண்டலங்கள் உருவாகத் துணை புரிந்ததோடு, புதிய துணை நகரங்கள் உருவாகவும், உள்கட்டமைப்பு சிறக்கவும், உற்பத்தியும் ஏற்றுமதியும் உயரவும் வழிவகுத்தது. தேசிய ஜனநாயகக் கூட்டணி, 2004 இல் நடந்த நாடாளுமன்றப் பொதுத் தேர்தலில் எதிர்பாராத விதமாகத் தோல்வியைத் தழுவியது. இத்தேர்தலில் ஐக்கிய முற்போக்குக் கூட்டணி வென்று, டாக்டர். மன்மோகன் சிங்கைப் பிரதமராகக் கொண்டு அரசமைத்தது. கர்நாடகாவில், மே 2008 இல் நடந்த சட்டமன்றத் தேர்தலில் பா.ஜ.க வென்றது. இதுவே தென்னிந்திய மாநிலமொன்றில் பா.ஜ.க வென்றது முதல் முறையாகும். ஆனால் 2013 ஆம் ஆண்டு நடந்த கர்நாடக சட்டமன்றத் தேர்தலில் பா. ஜ. க தோற்று தனது ஆட்சியைக் காங்கிரசிடம் இழந்தது. 2009 ஆம் ஆண்டு நடைபெற்ற நாடாளுமன்றப் பொதுத் தேர்தலில் பா. ஜ. க மீண்டும் தோற்றதனால், மக்களவையில் அதன் பலம் 116 ஆகக் குறைந்தது. ராஜஸ்தான், உத்திரப் பிரதேசம், மகாராஷ்டிரம், உத்தராகண்ட் மற்றும் ஆந்திரப் பிரதேசம் ஆகிய மாநிலங்களில் குறைந்த செயல்பாடே அக்கட்சியின் தோல்விக்குக் காரணம் என்று கூறப்பட்டது. 2014 ஆம் ஆண்டு நடைபெற்ற பொதுத் தேர்தலில் பாரதிய ஜனதா கட்சியின் தலைமையில் தேசிய ஜனநாயகக் கூட்டணி 334 மக்களவைத் தொகுதிகளில் வென்றது. பா. ஜ. க. மட்டுமே 282 தொகுதிகளில் வென்று தனிப்பெரும்பான்மை பெற்றது. ஆட்சி அமைக்கத் தேவையான 272 இடங்களுக்கும் 10 இடங்கள் மிகுதியாக வென்றதால் தனிப்பெரும்பான்மையோடு கூட்டணிக் கட்சிகளின் துணை இல்லாமலே தனித்து ஆட்சி அமைத்தது. பொதுத் தேர்தல்களில் கொள்கையும் அரசியல் நிலையும் பாரதிய ஜனதா கட்சி, ஒருங்கிணைந்த மனிதநேயம், இந்துத்துவம் மற்றும் கலாசார தேசியவாதம் போன்ற கொள்கைகளைக் கொண்டது. பா.ஜ.க பலமான பாதுகாப்புக் கொள்கைகளுக்கு ஆதரவளிக்கும் கட்சியாகும். இந்துத்துவம் வினாயக் தாமோதர் சாவர்க்கர் என்கிற அரசியல்வாதியால் உருவாக்கப்பட்ட கொள்கையான இந்துத்துவத்தை பா.ஜ.க பலமாக ஆதரிக்கிறது. இந்தியாவின் பாரம்பரியம், கலாசாரம் மற்றும் நாகரிகம் ஆகியவற்றுக்கு மேற்கத்தியக் கொள்கைகளைவிட இந்துத்துவமே உகந்தது என்பது பா.ஜ.க வின் நிலைப்பாடு. பா. ஜ. க வின் கொள்கைகள் சிறுபான்மையினருக்கு எதிரானது என்று பலரால் விமர்சிக்கப்பட்டாலும், கலாசார தேசியவாதம் என்பது இந்தியர்கள் அனைவருக்கும் பொருந்தும் கொள்கையே என்பது பா. ஜ. க வின் வாதம். காங்கிரஸ் கட்சி, போலியான மதசார்பின்மை கொள்கையை வைத்து அரசியல் செய்து மக்களை ஏமாற்றுகிறது என்றும் சிறுபான்மையினருக்கு ஆதரவாக செயல்படுவதாகக் கூறி இந்துக்களுக்கு எதிராக செயல்படுகிறது என்றும் இந்திய கலாசாரத்திற்கு எதிராக மேற்கத்தியக் கலாசாரத்தைப் பரப்புகிறது என்றும் பா.ஜ.க, காங்கிரஸ் மீது குற்றம் சாட்டுகிறது. காங்கிரஸ் கட்சி, சிறுபான்மையினரின் வாக்குகளுக்காகவே அவர்களை ஆதரிக்கிறது என்றும் பா. ஜ. க கூறுகிறது. அடல் பிகாரி வாஜ்பாயின் கருத்துப்படி, ஐரோப்பிய மதசார்பின்மைக் கருத்தியல் என்பது இந்தியாவின் கலாசாரத்திற்குப் பொருந்தாத ஒன்றாகும். மோகன்தாஸ் காந்தியால் முன்மொழியப்பட்டக் கோட்பாடான சர்வ தர்ம சம்பவ என்பதே இந்தியாவின் பாரம்பரியத்திற்கு உகந்த மதசார்பின்மை என்பது பா. ஜ. க வின் கருத்து. வாஜ்பாய், இந்திய மதசார்பின்மையைப் பின்வருமாரு விளக்குகிறார்: அனைத்து மதங்களையும் சமமாக பாவிப்பதே காந்தியின் சர்வ தர்ம சம்பவ கோட்பாடாகும். இக்கோட்பாடு எந்த மதத்திற்கும் எதிரானதல்ல; அனைத்து மதங்களையும் சமமானதாகவே பார்க்கிறது. எனவே, இக்கோட்பாடே இந்தியாவிற்குகந்த கொள்கை; இதுவே மேற்கத்தியக் கொள்கைகளைவிட சிறந்தது. பா.ஜ.க வின் கொள்கைகளுள் "ஒருங்கிணைந்த மனிதநேயம்" என்பது முக்கியமானதாகத் திகழ்கிறது. வலதுசாரி கொள்கை நிலைப்பாடுடைய பா.ஜ.க, சமூக பாதுகாப்பு மற்றும் முற்போக்கு ஆகிய கொள்கைகளுடையது. இக்கட்சியின் பெரும்பான்மையான கொள்கைகள் இந்தியாவின் பாரம்பரிய கலாசாரத்தைத் தழுவியே அமைந்துள்ளன. இக்கட்சியின் சாசனத்தில் அதன் குறிக்கோளாகக் குறிப்பிடப்பட்டிருப்பதாவது: இக்கட்சி, இந்தியாவை வளமான மற்றும் பலமான தேசமாக வளர்க்க உறுதி பூண்டுள்ளது. பண்டைய கலாசாரத்தை அடிப்படையாகக் கொண்ட நவீன மற்றும் அறிவார்ந்த இந்தியாவை உருவாக்குவோம். சாதி, சமய மற்றும் பாலின வேறுபாடின்றி ஒரு ஜனநாயக நாட்டை உருவாக்கி அதில் அனைவருக்கும் அரசியல், சமூக மற்றும் பொருளாதார நீதி, சம வாய்ப்பு, கருத்து மற்றும் நம்பிக்கைக்கான சுதந்திரம் கிடைக்க இக்கட்சி பாடுபடும். இக்கட்சி, இந்திய அரசியலமைப்பின் மீது உண்மையான நம்பிக்கையும் பற்றும் கொண்டு அதன் கொள்கைகளான மதசார்பின்மை, நேர்மை, ஜனநாயகம், ஒருமைப்பாடு மற்றும் தேசத்தின் உரிமைகளைக் காக்கும். பா.ஜ.க அயோத்தியில் பாபர் மசூதி இருந்த இடத்தில் ராமர் கோயில் கட்ட வேண்டும் என்று கோரி வருகிறது. இந்துக்களால் புனிதமாகக் கருதப்படும் பசுவைக் கொல்வதையும் உண்பதையும் தடை செய்ய வேண்டும் என்றும் இந்திய கலாசாரத்தை பள்ளிகளிலும் கல்லூரிகளிலும் போதிக்க வேண்டும் என்றும் பா. ஜ. க கோரி வருகிறது. வாஜ்பாய் அரசாங்கத்தில் கல்வி அமைச்சராக இருந்த முரளி மனோகர் ஜோஷி, கல்லூரி பாடத்திட்டத்தில் வேத சோதிடத்தையும் சேர்க்க உத்தரவிட்டதோடு வரலாற்றுப் பாடத்திட்டத்தில் சில சர்ச்சைக்குரிய மாற்றங்களையும் செய்தார். பா.ஜ.க கர்நாடகத்தில் ஆட்சி செய்த போது இந்துகளின் புனித நூலான பகவத் கீதையை பள்ளிகளின் பாடத்திட்டத்தில் சேர்க்க வேண்டும் என்ற கோரிக்கை எழுந்தது. மேலும் பா.ஜ.க மதமாற்றங்களைத் தடை செய்ய வேண்டும் என்ற கருத்திற்கும் ஆதரவளிக்கிறது. பா.ஜ.க இந்திய அரசியலமைப்பை மதிப்பதாகக் கூறினாலும், சில பா.ஜ.க தலைவர்கள், இந்தியாவை இந்து நாடாக அறிவிக்க வேண்டும் என்று கோரிக்கை விடுத்துள்ளனர். ஆனால் தேசிய ஜனநாயகக் கூட்டணியில் மாற்றுக் கருத்துடைய கட்சிகளும் அடங்கியுள்ளதால் பா.ஜ.க தனது இந்துத்துவா கொள்கையை தளர்த்தியது. இந்தியாவின் முதல் பிரதமரான ஜவகர்லால் நேருவை பா.ஜ.க, இசுலாமியர்களுக்கு ஆதரவான போக்கு, கஷ்மீர் விவகாரத்தைத் தீர்ப்பதில் செய்த தவறுகள் போன்றவற்றிற்காகக் கடுமையாக விமர்சித்தது. ஆயினும், இந்தியாவின் முதல் உள்துறை அமைச்சரான வல்லபாய் படேலை, இந்தியாவை ஒருமைப்படுத்தியதற்காக பா. ஜ. க பாராட்டியுள்ளது. டாக்டர். பீமாராவ் ராம்ஜி அம்பேத்கரின் நினைவு நாளை பா.ஜ.க அதிகாரப்பூர்வமாக அனுசரித்தாலும், நரேந்திர மோடி போன்றவர்கள் கட்சியின் தலைமைப் பொறுப்புகளில் இருந்தாலும், மேல் சாதி இந்துக்களின் கட்சியே பா.ஜ.க என்று விமர்சிக்கப்படுகிறது. ராஷ்டிரிய சுயம்சேவக் சங்கின் மீது எழுந்த, "இசுலாமியர்களுக்கு எதிரானது", "பாசிசக் கொளகையுடையது", "மதக் கலவரத்தைத் தூண்டுகிறது" போன்ற விமர்சனங்களால் பா.ஜ.க வும் பாதிக்கப்பட்டுள்ளது. வினாயக் தாமோதர் சாவர்க்கரின் கொள்கைகளை பா.ஜ.க பின்பற்றுவதால் அது காந்திக்கு எதிரானது என்றும் விமர்சிக்கப்படுகிறது. ஆர்.எஸ்.எஸ் மீதுள்ள காந்தியின் கொலைப் பழி பா.ஜ.க வையும் பாதித்துள்ளது. ஆர்.எஸ்.எஸ் தன் மீதுள்ள குற்றச்சாட்டுகளை மறுத்தாலும், காந்தியின் இசுலாமியர்களுக்கு ஆதரவான போக்கையும், இந்தியப் பிரிவினைக்கு அவர் ஒப்புதல் அளித்ததையும் கடுமையாகக் கண்டித்தது. பா. ஜ. க காந்திக்கும் இசுலாமியர்களுக்கும் எதிரானது என்கிற வாதத்தை அக்கட்சி முழுமையாக மறுக்கிறது. அதுமட்டுமின்றி, தங்கள் மீது குற்றம் சாட்டுபவர்கள் அனைவரும் சிறுபான்மையினரை அவர்களது வாக்குகளுக்காகவே ஆதரிக்கின்றனர் என்று பா.ஜ.க கூறுகிறது. பொருளாதாரக் கொள்கைகள் பா.ஜ.க வும் அதன் வழி வந்த கட்சிகளும், மார்க்சிசத்தையும், இந்தியாவை நீண்ட காலம் ஆட்சி செய்த காங்கிரசின் சமூகவுடைமைப் பொருளாதாரக் கொள்கைகளையும் எதிர்த்தன. சுதேசிக் கொள்கையையும், உள்நாட்டு நிறுவனங்களையும், தொழிற்சாலைகளையும் பா.ஜ.க பலமாக ஆதரித்ததோடு, வெளிநாட்டிலிருந்து செய்யப்படும் இறக்குமதியைக் குறைக்க வேண்டுமென்றது. பா.ஜ.க வின் ஆட்சிக்காலத்தில், வாஜ்பாய் அரசு 1991 இல் ஆரம்பிக்கப்பட்ட சந்தை சீர்திருத்தங்கள், பொருளாதார தாராளமயமாக்கல் போன்றவற்றைத் தொடர்ந்ததால், தேக்கத்தில் இருந்த இந்தியப் பொருளாதாரம் வேகமாக வளர்ந்தது. பா.ஜ.க தலைமையிலான அரசு, தங்க நாற்கர சாலை முதலிய சில முக்கியமான உள்கட்டமைப்பு வளர்ச்சித் திட்டங்களில் முதலீடு செய்ததோடு, அந்நிய முதலீட்டை ஈர்க்க கட்டற்ற வர்த்தகத்தையும் அறிமுகப்படுத்தியது. பா. ஜ. க ஆட்சியில் நடுத்தர மக்களின் வாழ்க்கைத் தரம் உயர்ந்தாலும், இந்தியாவின் ஏழை மக்களைவிட தொழில் முனைவோருக்கும், வர்த்தகர்களுக்குமே ஆதரவாக இருந்தது என்ற விமர்சனத்தால் 2004 ஆம் ஆண்டு பொதுத் தேர்தல்களில் அக்கட்சித் தோற்றது. பாதுகாப்பு மற்றும் தீவிரவாதம் பா.ஜ.க, இந்திய பாதுகாப்புப் படைகளை நவீனமயமாக்குதல், பலமான அணு ஆயுதத் தற்காப்பு போன்ற பலமான தேசியப் பாதுகாப்புக் கொள்கையை ஆதரிக்கும் கட்சியாகும். இந்திய அரசியலமைப்பால் ஜம்மூ கஷ்மீருக்கு வழங்கப்பட்டுள்ள சிறப்பு அந்தஸ்தைப் பயன்படுத்தி அதை முழுமையாக இந்தியாவோடு இணைக்க வேண்டும் என்ற கொள்கையை பா.ஜ.க ஆதரிக்கிறது. வாஜ்பாய் அரசின் ஆட்சிக்காலத்தில், பொக்ரான்-II என்ற பெயரில் மே 1998 இல் ஐந்து அணு வெடிப்புச் சோதனைகள் நிகழ்த்தப்பட்டது மட்டுமின்றி பல முக்கிய ஏவுகணைகளும் சோதனை செய்யப்பட்டது. வாஜ்பாய் அரசு, இந்தியக் கட்டுப்பாட்டில் உள்ள கஷ்மீரை ஆக்கிரமத்த பாகிஸ்தான் ராணுவத்தை வெளியேற்ற அனைத்து வழிகளையும் கையாள இந்திய ராணுவத்திற்கு உத்தரவிட்டது. இதுவே தற்போது கார்கில் போர் என்று அறியப்படுகிறது. பாகிஸ்தானின் ஊடுருவலை காலதாமதமாகக் கண்டறிந்தமைக்காக அரசின் உளவுப் பிரிவு விமர்சிக்கப்பட்டாலும், அதன் பின்னர் அரசு எடுத்த உறுதியான நடவடிக்கைகளும் அதில் ராணுவம் கண்ட வெற்றியும் வாஜ்பாய் அரசுக்குப் புகழ் சேர்த்தது. இந்திய நாடாளுமன்றத்தின் மீது 2001 இல் தீவிரவாதத் தாக்குதல்கள் நடத்தப்பட்டபோது, வாஜ்பாய் அரசு, ராணுவத்தை இந்திய-பாகிஸ்தான் எல்லையில் குவித்தது. திசம்பர் 2001 இல் இந்திய நாடாளுமன்றத்தில் தீவிரவாதத் தாக்குதல் நடந்த பிறகு, பா.ஜ.க அரசு தீவிரவதத் தடை சட்டம் (POTA) என்ற சட்டத்தை இயற்றியது. இந்த சட்டம் உளவு நடவடிக்கைகளை விரிவுபடுத்தியதோடு, காவல் துறைக்கும் கூடுதல் அதிகாரங்கள் வழங்கியது. இச்சட்டம் காங்கிரஸ் மற்றும் பிற கட்சிகளால் இசுலாமியர்களுக்கு எதிரான சட்டமாகப் பார்க்கப்பட்டது. இதனால் இந்த மசோதாவை சட்டமாக்க நாடாளுமன்றத்தின் இரு அவைகளும் கூட்டப்பட்டது. பின்னர் வந்த காங்கிரஸ் அரசால் இச்சட்டம் நீக்கப்பட்டது. காங்கிரஸ் அரசின் தீவிரவாதத்திற்கு எதிரான நடவடிக்கைகள் வலுவானதாக இல்லை என்று பா.ஜ.க தொடர்ந்து விமர்சித்து வருகிறது. வெளியுறவுக் கொள்கை சோவியத் ஒன்றியத்துடன் நட்புறவு பாராட்டிய காங்கிரஸ் அரசை பா.ஜ.க அடிக்கடி விமர்சித்து வந்துள்ளது. பா.ஜ.க வின் ஆட்சிக்காலத்தில் அமெரிக்காவுடனான உறவை இந்தியா பலப்படுத்திக்கொண்டது. இந்திய-அமெரிக்க உறவுகள், 2000 ஆம் ஆண்டு அப்போதைய அமெரிக்க அதிபரான பில் கிளின்டனின் இந்திய வருகையின்போது மேலும் முன்னேற்றமடைந்தன. அமெரிக்காவில் செப்டம்பர் 11, 2001 இல் நடந்த தீவிரவாதத் தாக்குதல்களுக்குப் பிறகு, தீவிரவாதத்தை ஒடுக்குவதிலும் அல் காயிதா மற்றும் தலிபான் போன்ற தீவிரவாத அமைப்புகளுக்கெதிரான நடவடிக்கைகளிலும் அமெரிக்காவிற்கு இந்தியா தனது ஒத்துழைப்பை நல்கியது. இதற்குப் பிரதியாக அமெரிக்கா, இந்தியாவிற்கு முதலீடு, வர்த்தகம் மற்றும் ராணுவம் போன்ற துறைகளில் உதவியது. இந்தியாவின் எதிரிகளாகக் கருதப்படும் பாகிஸ்தான் மற்றும் சீனா ஆகிய நாடுகளுடனான உறவுகளையும், வாஜ்பாய் பிரதமராக இருந்த போது இந்தியா மேம்படுத்திக் கொண்டது. வாஜ்பாய், 1998 இல் பாகிஸ்தான் சென்று தில்லி-லாகூர் பேருந்துப் போக்குவரத்து சேவையைத் துவக்கி வைத்தார். 1998 அணு வெடிப்புச் சோதனைக்குப் பிறகு நலிவடைந்திருந்த இந்திய-பாகிஸ்தான் உறவுகளைப் புதிப்பித்துக்கொள்ள, இரு நாடுகளும் லாகூர் உடன்படிக்கையில் கையெழுத்திட்டன. ஆனாலும் பாகிஸ்தான் ராணுவம் இந்திய எல்லைக்குள் ஊடுருவியது. சில வருடங்கள் நீடித்த பதட்டத்திற்குப் பிறகு, பாகிஸ்தான் அதிபராக விளங்கிய பர்வேஸ் முஷரஃபை அழைத்து அமைதிப் பேச்சுவார்த்தைகள் துவங்கப்பட்ட போதிலும் அவை எந்த ஒரு முடிவையும் எட்டவில்லை. மீண்டும் 2003 ஆம் ஆண்டு வாஜ்பாய் போர் நிறுத்தத்தை அறிவித்து அமைதிப் பேச்சுவார்த்தைகளைத் துவக்கினார். பாரதிய ஜனதா கட்சி சார்பாக தேர்ந்தெடுக்கப்பட்ட இந்தியப் பிரதமர்கள் மாநிலங்களில் பா.ஜ.க பா.ஜ.க, டிசம்பர் 2018 நிலவரப்படி 13 மாநிலங்களில் (குஜராத், மகாராட்டிரம், ஹரியானா, இமாச்சலப் பிரதேசம், உத்திரப் பிரதேசம், உத்தராகண்ட், அசாம், கோவா, ஜார்கண்ட், அருணாச்சலப் பிரதேசம், திரிபுரா, மணிப்பூர், மேகாலயா) பெரும்பான்மை பெற்று ஆட்சியில் உள்ளது. பீகார், சிக்கிம் மற்றும் நாகாலாந்து ஆகிய மாநிலங்களில் தேசிய ஜனநாயகக் கூட்டணியில் இடம்பெற்றுள்ள பா.ஜ.க வின் கூட்டணிக் கட்சிகள் ஆட்சியில் உள்ளன. இதற்கு முன்பு பா.ஜ.க, உத்திரப் பிரதேசம், ராஜஸ்தான், மத்தியப் பிரதேசம், சத்தீஸ்கர் மற்றும் கர்நாடகா ஆகிய மாநிலங்களை ஆட்சி செய்துள்ளது. பா.ஜ.க வின் தற்போதைய மாநில முதல்வர்கள் புபேந்திர படேல் - (குஜராத்) பிரமோத் சாவந்த் - (கோவா) யோகி ஆதித்தியநாத் - (உத்தரப்பிரதேசம்) புஷ்கர் சிங் தாமி - (உத்தரகாண்ட்) ஹிமாந்த பிஸ்வாஸ் சர்மா - (அசாம்) ந. பீரேன் சிங் - (மணிப்பூர்) மாணிக் சாகா - (திரிபுரா) பசவராஜ் பொம்மை - (கர்நாடகா) சிவ்ராஜ் சிங் சௌஃகான் - (மத்தியப் பிரதேசம்) மனோகர் லால் கட்டார் - (ஹரியானா) பெமா காண்டு - (அருணாச்சலப் பிரதேசம்) கட்சித் தலைவர்கள் சர்ச்சைகள் தெஹல்கா போலி ஆயுத பேரம் இந்திய ராணுவத்திற்கு வெப்ப பிம்பக் கருவிகள் வாங்க பாதுகாப்புத் துறைக்குப் பரிந்துரை செய்ததற்காக 100000 கையூட்டு வாங்கியதாக, 2001இல் பா.ஜ.க வின் தலைவராக இருந்த பங்காரு லட்சுமண் மீது குற்றம் சாட்டப்பட்டது. இதையடுத்து, கட்சியின் விதிகளுக்குட்பட்டு அவர் தலைவர் பதவியில் இருந்து பலவந்தமாக நீக்கப்பட்டார். அவர் மீது குற்றவியல் வழக்குப் பதியப்பட்டு, ஏப்ரல் 2012 இல் நான்கு ஆண்டுகள் சிறைத் தண்டனை அளிக்கப்பட்டது. லிபேரான் குழுவின் அறிக்கை மன்மோகன் சிங் லிபேரானால் 2009 இல் சமர்ப்பிக்கப்பட்ட அறிக்கையின்படி, அயோத்தியில் பாபர் மசூதி இடிப்புக்குக் காரணமான 68 நபர்களில் சில பா.ஜ.க பிரமுகர்களின் பெயரும் இடம்பெற்றுள்ளது. அவர்களுள் முன்னாள் பிரதமர் அடல் பிகாரி வாஜ்பாய், கட்சியின் அப்போதைய நாடாளுமன்றத் தலைவரான லால் கிருஷ்ண அத்வானி, உத்திரப் பிரதேசத்தின் அப்போதைய முதல்வரான கல்யாண் சிங் போன்றோர் குறிப்பிடத்தக்கவர்கள். தனக்கு சாதகமான அதிகாரிகளை அயோத்தியில் நியமித்ததாக கல்யாண் சிங் மீது குற்றம் சாட்டப்பட்டது. முன்னாள் கல்வித் துறை அமைச்சரான முரளி மனோகர் ஜோஷியின் மீதும் அத்வானியின் மீதும், உணர்ச்சிகளைத் தூண்டும் விதமாகப் பேசியதாகக் குற்றம் சட்டப்பட்டது. பாபர் மசூதி இடிக்கப்பட்ட அன்று அத்வானியின் காவலுக்குப் பொறுப்பேற்றிருந்த காவல் துறை அதிகாரியான அஞ்சு குப்தா அவ்வழக்கில் சாட்சி கூறினார். இதனையும் காண்க பாரதிய ஜனதா கட்சியின் அமைப்பு மேற்கோள்கள் வெளியிணைப்புகள் பாரதிய ஜனதா கட்சியின் அதிகாரப்பூர்வ இணையதளம் தமிழக பா.ஜ.க வின் இணையதளம் பாரதிய ஜனதா கட்சியின் இளைஞரணியின் இணையதளம் பாரதிய ஜனதா கட்சியின் மகளிரணி இணையதளம் பாரதிய ஜனதா கட்சியின் முகநூல் பக்கம் பாரதிய ஜனதா கட்சியின் யூட்யூப் பக்கம் இந்திய அரசியல் கட்சிகள் 1980இல் நிறுவப்பட்ட அரசியல் கட்சிகள் இந்துத்துவம் ராஷ்டிரிய சுயம்சேவாக் சங்கம் ராஷ்டிரிய சுயம்சேவாக் சங்கத்தின் துணை அமைப்புகள்


source: CulturaX

text: தன்வந்திரி பீடத்தில்காஞ்சி மகா பெரியவர் ஆராதனை- Dinamani தன்வந்திரி பீடத்தில் காஞ்சி மகா பெரியவர் ஆராதனை வாலாஜாப்பேட்டை தன்வந்திரி பீடத்தில் காஞ்சி மகாபெரியவர் ஆராதனை விழா மற்றும் கால பைரவர் கோடி ஜப ஹோமம், ஆரோக்கியம், ஐஸ்வர்யம் தரும் 58 யாகங்கள் கோபூஜையுடன் கோலாகலமாக வியாழக்கிழமை தொடங்கியது. வாலாஜாபேட்டையில் அமைந்துள்ள தன்வந்திரி ஆரோக்கிய பீடத்தின் பீடாதிபதி முரளிதர சுவாமிகளின் 58-ஆவது ஜெயந்தி விழாவை முன்னிட்டு வியாழக்கிழமை காலை 6.00 மணிக்கு மங்கல இசையுடன் கோ பூஜை, திருப்பாவை, திருவெம்பாவை, வேத பாராயணம், விநாயகர் தன்வந்திரி திருமஞ்சனம், மகா கணபதி ஹோமம், மகா தன்வந்திரி ஹோமம், ஆரோக்கியலக்ஷ்மி ஹோமம், நவக்கிரக ஹோமம், காலபைரவர் கோடி ஜப ஹோமம், காஞ்சி மகா பெரியவர் ஆராதனையுடன் காலபைரவர் கோடி ஜப ஹோமம் மற்றும் ஆரோக்கியம், ஐஸ்வர்யம் தரும் 58 யாகங்களின் பூர்வாங்க பூஜைகள் தொடங்கின. இந்த யாகம் வரும் 3-ஆம் தேதி முதல் தினம் ஒரு யாகத்துடன் மார்ச் 3-ஆம் தேதி ஞாயிற்றுக்கிழமை வரை 58 நாள்களுக்கு 58 யாகங்கள், ஆரோக்கியம், ஐஸ்வர்யம் தரும் யாகங்களாக சிறப்பு பூஜைகளுடன் நடைபெற உள்ளது. பக்தர்கள் அனைவரும் தினசரி காலை முதல் மாலை வரை நடைபெறும் யாகத்தில் கலந்து கொண்டு திருவருளுடன் குருவருள் பெற வேண்டுமாறு அழைப்பு விடுக்கப்பட்டுள்ளது.


*நன்கு புளிவாசனை போனதும் மசித்த கத்திரிக்காய்+பொடித்த பொடியை சேர்த்து 5 நிமிடம் கொதிக்கவைத்து இறக்கவும்.


அழைத்துக் கொண்டு போய் உலகம் முழுமையும்


source: fineweb

text: மொபைலில் எடுக்கும் புகைப்படங்கள், வீடியோக்களை உடனுக்குடன் இணையத்தில் ஏற்றுவது பற்றி ஏற்கனவே இடுகைகள் எழுதி இருந்தேன். மொபைலில் எடுக்கும் வீடியோக்களை நேரடியாக இணையத்தில் ஒளிபரப்புவது எப்படி? என்று இப்போது பார்ப்போம். இது ஒன்றும் கடினமான வேலை கிடையாது. இதற்கு தேவை கேமரா வசதி உள்ள மொபைல் உள்ள போன், மொபைலில் நல்ல வேகமான (3G or Wifi) இணைய இணைப்பு. இதனை சிறப்பாக செய்வதற்கு இணையத்தில் Qik எனும் இணையதளம் சிறப்பான சேவை வழங்குகிறது. Qik.com சென்று பயனர் கணக்கு உருவாக்கி கொள்ளுங்கள். நீங்கள் பேஸ்புக், டிவிட்டர் பயனராக இருந்தால் அதனை உபயோகித்து Qik -ல் பயனராகி கொள்ள முடியும். அடுத்து அவர்கள் வழங்கும் சிறிய மென்பொருளை தரவிறக்கி உங்கள் மொபைலில் நிறுவி கொள்ள வேண்டும். எந்தெந்த மொபைல் மாடல்கள் சப்போர்ட் செய்யபடுகிறது என்பதனை இந்த சுட்டியில் காணவும். உங்கள் மொபைல் அந்த பட்டியலில் இருந்தால் மென்பொருளை தரவிறக்கி உங்கள் மொபைலில் நிறுவி கொள்ளுங்கள். இந்த மென்பொருளை உபயோகித்து நீங்கள் எடுக்கும் மொபைல் வீடியோக்களை நேரடியாக இணையத்தில் ஒளிபரப்புங்கள். வீடியோக்கள் பதிவு செய்யப்பட்டு Qik இணையதளத்தில் ஒளிபரப்பப்படும், சேமிக்கப்படும். உங்கள் ஒளிபரப்பு அனைவரும் பார்க்கும்வண்ணம் பப்ளிக் ஆக அமைந்து இருக்கும். அதனை நீங்கள் அனுமதிப்பவர்கள் மட்டும் பார்க்கும்படி பிரைவேட் ஆக அமைத்து கொள்ளும் வசதியும் உண்டு. Qik -ல் சேமிக்கப்படும் உங்கள் வீடியோக்களை நீங்கள் பேஸ்புக், ட்விட்டர், யுடியூப் போன்ற சமூக தளங்களில் நீங்கள் பகிர்ந்து கொள்ளலாம். உங்கள் பிளாக்குகளில் Embed செய்தும் கொள்ளலாம். Qik பயனர்களின் நேரடி ஒளிபரப்பு வீடியோக்களையும், சேமிக்க பட்டவற்றையும் இந்த சுட்டியில் காணுங்கள். மொபைல் உபயோகிப்பாளர்கள் இடையே இந்த இணைய சேவை மிகுந்த வரவேற்பை பெற்றுள்ளது.


தமிழகத்தில் புதிதாக 50 பேருக்கு கொரோனா வைரஸ் தொற்று உறுதி செய்யப்பட்டுள்ளதாக தமிழக சுகாதாரத் துறைச் செயலாளர் பீலா ராஜேஷ் தெரிவித்துள்ளார். “தமிழகத்தில் இதுவரை வீட்டில் கண்காணிப்பில் உள்ளவர்களின் எண்ணிக்கை 91,851. 205 பேர் அரசுக் கண்காணிப்பில் உள்ளனர். இதில் 28 நாள்கள் கண்காணிப்பு முடிந்தவர்கள் 19,060. இதுவரை 5,016 பேருக்கு கொரோனா தொற்று பரிசோதனை செய்யப்பட்டுள்ளது. அதில்,621 பேருக்கு கொரோனா தொற்று உறுதி செய்யப்பட்டுள்ளது. இன்றைக்கு புதிதாக 50 பேருக்கு கொரோனா வைரஸ் நோய்த் தொற்று இருப்பது உறுதி செய்யப்பட்டுள்ளது. இதில் டெல்லி சென்று திரும்பியவர்களுடன் தொடர்பில் இருந்தோர் எண்ணிக்கை 48. மீதமுள்ள இருவர் குறித்து கண்டறியப்பட்டு வருகிறது. சென்னையைச் சேர்ந்த 57 வயதுமிக்க பெண் ஒருவர் சென்னை ராஜீவ் காந்தி மருத்துவமனையில் நேற்று இரவு அனுமதிக்கப்பட்டார். அவர் இன்று காலை பலியானார். அவருக்கு கொரோனா வைரஸ் தொற்று இருப்பது உறுதி செய்யப்பட்டுள்ளது. அவர் திருச்சிக்குப் பயணம் மேற்கொண்டுள்ளார். அவருக்கு யார் மூலம் தொற்று ஏற்பட்டது, யார்யாருடன் தொடர்பில் இருந்தார் என்பது குறித்து கண்டறியப்பட்டு வருகிறது” என சுகாதாரத்துறை செயலாளர் பீலா ராஜேஷ் தெரிவித்துள்ளார். மேலும், கொரோனா வைரஸ்தொற்றால் இறந்தவர்கள் எண்ணிக்கை ஆறாக உயர்ந்துள்ளது.


text: புதுவை முன்னாள் அமைச்சர் வி.எம்.சி. சிவக்குமார் தனது சொந்த ஊரான காரைக்கால் நிரவியில் கடந்த 3-ந்தேதி வெட்டி கொலை செய்யப்பட்டார். இது தொடர்பாக நிரவியை சேர்ந்த சாராய வியாபாரி ராமுவின் மனைவி எழிலரசி உள்ளிட்டவர்கள் மீது போலீசார் வழக்கு பதிவு செய்து அவர்களை தேடி வந்தனர். கொலையில் தொடர்புடைய குணசேகரன், தமிழரசன் ஆகியோர் கரூர் கோர்ட்டில் சரண் அடைந்தனர். ஆனால், வேறு மாநில கொலை சம்பந்தப்பட்டவர்கள் இங்கு ஆஜராக கூடாது என கூறி நீதிபதி அவர்களுடைய சரணை ஏற்கவில்லை. இதனால் இருவரும் தப்பி சென்று விட்டனர். இந்த நிலையில் இன்று திருச்சியை சேர்ந்த பிரபு, பிரகாஷ், கார்த்தி, சண்முகம் ஆகியோர் இன்று புதுவை கோர்ட்டில் சரண் அடைய வந்தனர். விழுப்புரத்தை சேர்ந்த வக்கீல் ஒருவர் அவர்கள் 4 பேரையும் புதுவை கோர்ட்டுக்கு அழைத்து வந்தார். அவர்களை 1-வது ஜூடிசியல் மாஜிஸ்திரேட்டு தயாளன் முன்னிலையில் ஆஜர்படுத்துவதற்கு முயற்சி செய்தார். வி.எம்.சி. சிவக்குமாரின் மகன் ராஜா கணபதி புதுவை கோர்ட்டில் வக்கீலாக இருக்கிறார். அவருக்கு ஆதரவாக புதுவை வக்கீல்கள் யாரும் கொலையாளிகளுக்கு சாதகமாக ஆஜராக கூடாது என்றும் முடிவு எடுத்து இருந்தனர். இன்று 4 பேரும் சரண் அடைய வந்த போது, அவர்கள் இங்கு சரண் அடைய கூடாது என்று புதுவை வக்கீல்கள் எதிர்ப்பு தெரிவித்தனர். அவர்கள் மாஜிஸ்திரேட்டிடம் நேரடியாக வந்து தங்கள் எதிர்ப்பை தெரிவித்தனர். அவர்கள் மாஜிஸ்திரேட்டிடம் கூறும் போது, கொலையாளிகள் 2 பேர் கரூர் கோர்ட்டில் ஆஜரான போது, நீதிபதி இங்கு ஆஜராக கூடாது. சம்பந்தப்பட்ட கோர்ட்டில் ஆஜர் ஆகுங்கள் என்று கூறி இருக்கிறார். எனவே, இவர்கள் 4 பேரையும் கொலை நடந்த பகுதியான காரைக்கால் கோர்ட்டில் சரண் அடைய சொல்லுங்கள். இங்கு அவர்கள் சரண் அடைவதை ஏற்க கூடாது என்று கூறினார்கள். இதனால் 4 பேரையும் அங்கேயே காத்து இருக்கும் படி மாஜிஸ்திரேட்டு கூறினார். அவர்கள் சரண் அடைவது ஏற்றுக்கொள்ளப்படுமா? என்பது தெரியவில்லை.


text: கருப்பு அரிசி கருப்பு அரசி (Black rice, அல்லது கருஞ்சிவப்பு அரிசி) என்பது நெல் வகைத் தானியங்களில் ஒன்று. இவ்வரிசி அதிக ஊட்ட மதிப்பைக் கொண்டது. கருமையான அரிசி, ஆசியக் கண்டத்தில் பரவலாகப் பயன்படுத்தப் படுகிறது. பலவகைகளிலும் உணவாகப் பயன்படுகிறது. ஆய்வாளர்கள் இந்த கருமையான அரிசி புற்றுநோயினையும் இதயநோயினையும் கட்டுப்படுத்த உதவுவதாகக் கூறுகிறார்கள். சீனாவில் விரும்பி உண்ணப்படும் இவ்வரிசியில் சக்கரையின் அளவு குறைவாக உள்ளது. நார்ச்சத்து அதிகம் உள்ளது. ஒரு கரண்டி அளவே உள்ள அரிசியில் எராளமான எதிர் ஆக்சிடன்று உள்ளதாகக் கூறுகிறார்கள். இந்த அரிசியின் தவிட்டினை வெகுவாக ஆய்ந்துள்ளனர். ஆந்திரசையனைன் என்கிற வேதிப்பொருள், அரிசிக்கு கருமை நிறத்தினைக் கொடுக்கிறது.


பளுதூக்குதல்: 77 கிலோ பிரிவில் 367.5 கிலோ தூக்கி சீன வீரர் உலக சாதனை | china wins weightlifting gold, set record - Tamil Oneindia பளுதூக்குதல்: 77 கிலோ பிரிவில் 367.5 கிலோ தூக்கி சீன வீரர் உலக சாதனை பளுதூக்குதல் போட்டியில் ஆண்களுக்கான 77 கிலோ எடை பிரிவில் சீனாவின் ஸான் ஸுகாங் உலகசாதனையுடன் தங்கப் பதக்கம் வென்றார். வெள்ளிக்கிழமை நடைபெற்ற இப் போட்டியில் அவர் மொத்தம் 367.5 கிலோ எடை தூக்கினார்.ஸ்நாட்ச் பிரிவில் அவர் 160 கிலோவும், கிளீன் அண்ட் ஜெர்க் பிரிவில் 207.5 கிலோவும் எடைதூக்கினார். இதில் கிளீன் அண்ட் ஜெர்க் பிரிவில் அவர் உலக சாதனையைச் சமன் செய்தார். கிரீஸ் நாட்டின் விக்டர்மிட்ரோவும் மொத்தம் 367.5 கிலோ எடை தூக்கினார். ஆனால் உடல் எடை குறைவுகாரணமாக சீன வீரருக்குத் தங்கம் கிடைத்தது. ஆர்மீனியா வீரர் ஆர்சென் மெலிக்கியான் வெண்கலப் பதக்கம் வென்றார். ஒலிம்பிக் வரலாற்றில்பளுதூக்குதலில் ஆர்மீனியாவுக்குக் கிடைத்த முதல் பதக்கம் இது என்பது குறிப்பிடத்தக்கது. gold medal sydney world record olympic weightlifting


ஊரடங்கை தீவிரப்படுத்தும் போலீசார் | Dinamalar ஊரடங்கை தீவிரப்படுத்தும் போலீசார் Added : மே 23, 2020 04:14 புதுச்சேரி; புதுச்சேரியில் கொரோனா பரவல் அதிகரிக்க துவங்கியதால், ஊரடங்கு உத்தரவை போலீசார் தீவிரப்படுத்தியுள்ளனர்.புதுச்சேரியில் கொரோனா பாதிப்பு குறைவாக இருந்ததால், 3ம் கட்ட ஊரடங்கில் மாநில அரசு பல தளர்வுகளை அளித்தது. கோவில்கள், தியேட்டர்கள், மதுபான கடைகள் மட்டுமே திறக்கப்படவில்லை. மற்றபடி அனைத்தும் வழக்கம்போல் இயங்கி வருகிறது. காமராஜர் சாலை, நேரு வீதி, அண்ணா சாலை, காந்தி வீதி, மிஷன் வீதி உள்ளிட்ட சாலைகள் வாகனங்களால் நிரம்பி வழிந்து, வழக்கம்போல் போக்குவரத்து நெரிசல் நிலவி வருகிறது. இந்த சூழ்நிலையில், கொரோனா பரவல் அதிகரிக்க துவங்கியதால், கிராமப்புறங்களில் ஊரடங்கு நேரத்தை கடைபிடிக்க போலீசார் தீவிரப்படுத்தி வருகின்றனர். கிராமப்பகுதியில் இரவு 7:00 மணிக்கு பிறகு திறந்திருக்கும் கடைகளை போலீசார் எச்சரித்து மூடி வருகின்றனர்.


source: wikipedia

text: பாசுக்கல் அல்லது பாஸ்கல் (Pascal) (குறியீடு Pa) என்பது அழுத்தத்தின் SI அலகு ஆகும். பாசுக்கல் என்பது ஒரு சதுர மீட்டர் பரப்பில் ஒரு நியூட்டன் எடை செயல்படும்போதுள்ள அழுத்தம் ஆகும். அதாவது ஒரு பாசுக்கல் என்பது நியூட்டன்/மீட்டர்2 க்குச் சமமாகும். புகழ் பெற்ற பிரான்சியக் கணித அறிஞரும், இயற்பியலாளரும், மெய்யியல் அறிஞருமான பிளேய்சு பாசுக்கல் (Blaise Pascal) நினைவாக இந்த அலகு பெயரிடப்பட்டுள்ளது. 1 Pa = 1 N/m2 = 1 (kg·m/s2)/m2 = 1 kg/m·s2 = 0.01 மில்லிபார் = 0.00001 பார் இதே அலகு தகைவு (stress (physics)|stress), யங் கெழு அல்லது யங் எண்(Young's modulus), இழுவலிமை (tensile strength) ஆகியவற்றையும் அளக்கப் பயன்படுகிறது. தரையில், கடல்மட்டத்தில், சீரான வளிமண்டல அழுத்தம் 101,325 பா (Pa) = 101.325 கிபா (kPa) = 1013.25 ஃகெபா (hPa) = 1013.25 மிபார் (mbar) = 760 டார் (ISO 2533) ஆகும். உலகெங்கிலும் வானிலையாளர்கள் (Meteorologists) வெகு காலமாக வளிமண்டல அழுத்தத்தை மில்லிபார் என்னும் அலகால் அளந்துவந்தனர். SI அலகுகள் வந்தபிறகும் இந்த மில்லிபார் அளவை பின்பற்றும் முகமாக மில்லிபாருக்கு இணையான ஃகெக்டோ-பாசுக்கல் என்னும் அலகைப் பயன்படுத்துகின்றனர். ஒரு ஃகெக்டோ பாசுக்கல் என்பது 100 பாசுக்கலுக்கு ஈடு. ஒரு மில்லிபார் என்பது 100 பாசுக்கல் ஆகும். பிற துறைகளில் கிலோபாசுக்கல் போன்ற SI அலகுகளையே பயன்படுத்துகின்றனர். குறைக்கடத்தி கருவி உருவாக்க இயலிலும், வெற்றிடத்தன்மையை (அழுத்தக் குறைவுத் தன்மையை) அளக்க பாசுக்கல் என்னும் அழுத்த அளவு பயன்படுத்தினாலும், கூடவே டார் (Torr) என்னும் அளவையும் பயன்படுத்துகின்றனர். 1 கெக்டோ பாசுக்கல்(hectopascal) (hPa) = 100 Pa = 1 (மில்லிபார்) mbar 1 கிலோபாசுக்கல் (kilopascal) (kPa) = 1000 Pa = 10 hPa முன்னாளைய சோவியத் யூனியனில் மீட்டர்-டன்-நொடி அலகுமுறையில் (mts system) பீசே (pieze) என்னும் அலகை அழுத்தத்திற்குப் பயன்படுத்தினர். அது ஒரு கிலோபாசுக்கலுக்கு ஈடு ஆகும். பல்வேறு (தோராயமான) மதிப்புகளின் எடுத்துக்காட்டுக்கள் (அறிமுகத்துக்கு SI முன்னொட்டு பார்க்கவும்) 1பூமியின் நிலப்பரப்பில் மற்ற அழுத்த அலகுகளுடன் ஒப்பீடு SI சார் அலகுகள் அழுத்த அலகுகள்


இந்தியாவில் கரோனா உறுதி செய்யப்பட்டோர் எண்ணிக்கை 3,072 லிருந்து 3,374 ஆக உயர்ந்துள்ளது. இதில் உயிரிழந்தவர்களின் எண்ணிக்கையும் 75 லிருந்து 79 ஆக அதிகரித்துள்ளது. மேலும் கரோனாவால் குணமடைந்தோர் எண்ணிக்கை இந்தியாவில் 213 லிருந்து 267 ஆக உயர்ந்துள்ளது. இந்தியாவில் அதிகபட்சமாக மகாராஷ்டிராவில் 490, தமிழகத்தில் 485 பேருக்கு கரோனா உறுதியானது. மேலும் டெல்லி- 445, கேரளா- 306, தெலங்கானா- 269, உத்தரப்பிரதேசம்- 227, ராஜஸ்தானில்- 200 பேருக்கு உறுதி செய்யப்பட்டது. இந்த தகவலை மத்திய சுகாதார மற்றும் குடும்ப நலத்துறை அமைச்சகம் அதிகாரப்பூர்வமாக அறிவித்துள்ளது. நாடு முழுவதும் 274 மாவட்டங்களில் தற்போது கரோனா பாதிப்பு உள்ளது. கடந்த 24 மணிநேரத்தில் 11 பேர் உயிரிழந்துள்ளனர். 79 பேர் உயிரிழந்த நிலையில் 267 பேர் குணம் அடைந்துள்ளதாக மத்திய சுகாதாரத்துறை தெரிவித்துள்ளது. அதேபோல் கடந்த 24 மணி நேரத்தில் 472 பேருக்கு பாதிப்பு உறுதியாகி உள்ளதாகவும் மத்திய சுகாதாரத்துறை தெரிவித்துள்ளது.


text: திண்டிவனம் கூட்டுறவு நகர வங்கி நிர்வாக குழு கூட்டம் | Dinamalar திண்டிவனம் : திண்டிவனம் கூட்டுறவு நகர வங்கியின் நிர்வாக குழு கூட்டம் நேற்று மாலை நடந்தது. கூட்டத்திற்கு கூட்டுறவு நகர வங்கியின் தலைவர் சேகர் தலைமை தாங்கினார்.கூட்டத்தில் வங்கியின் துணை தலைவர் சக்கரவர்த்தி, மேலாண் இயக்குநர் ரூபன் கென்னடி, இயக்குநர்கள் சேட்டு, திருமகள், அண்ணாதுரை, நரேந்திரகுமார், கற்பகம், பிரகாஷ், வரலட்சுமி, பொது மேலாளர் விஜயகுமார், மேலாளர் செல்வம் உள்ளிட்டவர்கள் கலந்து கொண்டனர்.கூட்டத்தில், அடமான கோரிய கடன்தாரர்களின் கடன் தொகையை அங்கீகரித்தல், வங்கியில் மகளிர் சுயஉதவி குழு கடன் மனுக்களை பரிசீலித்து கடன் வழங்குதல், சிறு வணிக கடன் ரூ.25 ஆயிரத்திலிருந்து ரூ.50 ஆயிரமாக உயர்த்துதல் உள்ளிட்ட தீர்மானங்கள் கொண்டு வரப்பட்டது. கூட்டத்தில் பதவி உயர்வு பெற்ற அதிகாரிகள் கவுரவிக்கப்பட்டனர்.


தொடரை வென்றது இந்தியா - 72 ஆண்டுகளுக்கு பிறகு ஆஸ்திரேலிய மண்ணில் சாதனை - Punnagai.com தொடரை வென்றது இந்தியா - 72 ஆண்டுகளுக்கு பிறகு ஆஸ்திரேலிய மண்ணில் சாதனை 1/7/2019 3:50:30 PM இந்தியா - ஆஸ்திரேலியா இடையேயான கடைசி டெஸ்ட் போட்டி மழை காரணமாக டிராவில் முடிந்ததையடுத்து, ஆஸ்திரேலியாவுக்கு எதிரான டெஸ்ட் தொடரை இந்திய அணி வென்று சாதனை படைத்துள்ளது. ஆஸ்திரேலியா - இந்தியா இடையிலான 4-வது மற்றும் கடைசி டெஸ்ட் போட்டி சிட்னியில் நடைபெற்றது. டாஸ் வென்று முதலில் பேட்டிங் செய்த இந்தியா, முதல் இன்னிங்சில்7விக்கெட் இழப்பிற்கு 622 ரன்கள் எடுத்திருந்த நிலையில் டிக்ளேர் செய்தது. பின்னர் விளையாடிய ஆஸ்திரேலியா முதல் இன்னிங்சில் 300 ரன்கள் எடுத்து ஆல்அவுட் ஆகி பாலோ-ஆன் ஆனது. 31 ஆண்டுகளுக்கு பிறகு சொந்த மண்ணில் ஆஸ்திரேலியா பாலோ-ஆன் ஆனது என்பது குறிப்பிடத்தக்கது. இந்த நிலையில் 322 ரன்கள் முன்னிலைப் பெற்ற இந்தியா, பாலோ-ஆன் வழங்கியது. இதனால் ஆஸ்திரேலியா தொடர்ந்து 2-வது இன்னிங்ஸில் பேட்டிங் செய்தது. நேற்று 4-வது நாள் ஆட்டத்தின் போது, 2-வது செசனில் தேனீர் இடைவேளைக்குப்பிறகு போதிய வெளிச்சமின்மை காரணமாக ஆஸ்திரேலியா இரண்டாவது இன்னிங்சில் விக்கெட் இழப்பின்றி6ரன்கள் எடுத்திருக்கும்போது போட்டி நிறுத்தப்பட்டது. அத்துடன் 4-வது நாள் ஆட்டம் முடிவிற்கு வந்தது. இதன்மூலம் 2-1 என்ற கணக்கில் முன்னிலை பெற்றிருந்த இந்திய அணி தொடரை வென்று சாதனை படைத்துள்ளது. 72 ஆண்டுகளுக்கு பிறகு ஆஸ்திரேலிய மண்ணில் இந்தியா டெஸ்ட் தொடரை வென்றுள்ளது என்பது குறிப்பிடத்தக்கது.


எண் 7 (7, 16,25)ல் பிறந்தவர்களின் இவ்வாண்டு பலன்கள். | Barthee's Weblog எண் 7 (7, 16,25)ல் பிறந்தவர்களின் இவ்வாண்டு பலன்கள். Posted by barthee under பொதுவானவை பின்னூட்டமொன்றை இடுங்கள் 7 என்ற எண்ணும் மனித வாழ்வில் பெருமை மிகுந்ததாகவே கருதப்படுகிறது.. வானவில்லின் வண்ணங்கள் ஏழு, கடல்கள் ஏழு, ஏழு ரிஷிகள், வாரத்தின் கிழமைகள் ஏழு என ஏழாம் எண்ணும் பல சிறப்புகளைப் பெற்று விளங்குகிறது. 7,16,25 எண்ணின் ஆதிக்கத்திற்குட்பட்டவர்கள் ஆவார்கள். ஏழாம் எண்ணுக்குரிய கிரகம் கேதுவாகும். ஏழாம் எண்ணில் பிறந்தவர்களுக்கு சந்திரனின் ஆதிக்கத்திற்குட்பட்டவர்களின் குண நலன்களும் இருக்கும் என ஜோதிட சாஸ்திரங்கள் கூறுகின்றன. ஏழாம் எண்ணிற்குரிய ஆங்கில எழுத்துக்கள் ளி. ஞீ ஆகியவை. ஜனவரி 8, 2016 at 10:07 முப


« ராஜ் கௌதமன் – கடிதங்கள் பழைய யானைக்கடை -கடலூர் சீனு » ழுதி சுழன்றடித்தது.சாலையில் விரவி கிடந்த மொத்த தூசித்துகள்களும் கீழே கிடந்த இலைதழைகளோடு சேர்ந்து உயிர்ப்போடு இருப்பதுபோல அல்லாடின. தரை அதிர திடீரென லாரி அப்போது வந்தது.புழுதிதுகள்கள் விலகி மிதந்தன.லாரியின் பின்புற கதவு திறக்கபட்டது.தாகமெடுத்த ஓட்டுநருக்கு அலுமினிய தம்ளரில் யாரோ குடிக்க நீர் கொடுத்தார்கள்.ஆண்களும்பெண்களும் அடித்துபிடித்துக் கொண்டு லாரியில் ஏற ஆரம்பித்தனர்.அவர்களில் ஒருவரைகூட விட்டுவிட்டு அந்த லாரி போகாது என்பது அவர்களுக்கு தெரியவில்லை. அவர்கள் அவசரபட்டு ஏறவேண்டிய அவசியமேயில்லை.வேலை ஒப்பந்தக்காரன் எல்லோரையும் ஏற்றிகொண்டுதான் செல்வான்.பாலுவின் அம்மாவால் ஏறமுடியவில்லை.அவள் ஒரு மலிவான நீல நிறச் சேலையை கணுக்கால் வரை தூக்கி செருகியிருந்தாள்.காலை தூக்கி ஏறும்போது கிழிந்துவிட்டால் என்ன செய்வது என பயந்து இரு முறை காலை எடுத்துவைத்தும் ஏறமுடியாமல் தயங்கியபோது ஒரு வலிமையான கை அவளது இடுப்பை பற்றி லாரியினுள் உள்ளிழுத்து போட்டது.லாரி கிளம்பி தனது பயணத்தை தொடர்ந்தது.தரை லேசாக அதிர்ந்தது.வேகத்தால் காற்றில் புழுதிதுகள்கள் என்ன செய்ய வேண்டும் என முன்னரே தெரிந்துகொண்டதைபோல அலைந்து பறந்தன. பாலுவின் அம்மா அவனை கூப்பிட்டு அவனை நோக்கி கையசைத்திருக்கவேண்டும். கூட்டமாக ஆட்கள் அவளை மறைத்து நின்றிருந்ததால் பாலுவுக்கு அது தெரியாது.பாலு மிகவும் குட்டியாக சிறிய உருவமாக இருந்ததால் லாரியின்மேல் உயரத்தில் இருந்தவர்களை சரியாகப் பார்க்க முடியவில்லை. லாரி பசுமைப் பரப்பில் புகுந்து கண்மறைந்து போனது.பாலு வீடு நோக்கி போனான். அவனுடன் இரண்டு வாத்துகளும் வந்தன.தினமும் அவற்றோடு அவன் விளையாடிவந்ததால் அவை இவனோடு நட்பாகிவிட்டன.அவற்றின் அலகுகளில் பசுமையான புல்லிழைகள் இருந்தன.தங்களது தோலிழைப் பொதிவுடைய பாதங்களை ஆணித்தரமாக வைத்து அசைந்து அசைந்து நடந்துவந்தன. அவற்றின் தொண்டையிலிருந்து தொடர்ந்து குவாக் குவாக் என சத்தமிட்டு தங்களுக்குள் பேசிக்கொண்டிருந்தன.அவை பாலுவை நேராக பார்க்கவில்லை என்றாலும் அவனால் ஈர்க்கப்பட்டு கூடவே வந்தது தெளிவாக தெரிந்தது. அவனது அம்மா ஒப்பந்தக்காரர் மூலம் வெளியூரில் உள்ள நிலத்தில் வேலைக்கு போனாள்.அந்தக் கூலியை அனுப்புவாள். அவர்களின் வீடு அவளில்லாமல் எப்படியிருக்குமோ?அவனது அப்பா இரண்டு வருடமாக வேலைக்கு போகவில்லை.அவரது கால் மூட்டுகள்வீங்கி சீழ் வடிய கால்களை இழுத்து சிரமப்பட்டு மெல்லநடக்கவே முடிந்தது.வலி. அவரது சிகிச்சைக்காக அம்மா கிராமத்தில் வேலை கிடைத்த வரை தினக்கூலியாக வேலை செய்தாள்.வருடத்தின் தற்போதைய காலக்கட்டத்தில் வேலைகள் கிராமத்தில் இல்லாமலானது.பருவமழைக் காலம் வந்தாலும் அது நகரங்களில் பொழிந்ததுபோல் இல்லாமல் கிராமங்கள் வெயிலால் சுட்டெரிக்கப்பட்டன.நிலமெங்கும் வெடிப்புகள் தோன்றின.விவசாயிகள் இன்னும் நெல் விதைக்க ஆரம்பிக்க வில்லை.லேசான ஓரிரு மழை பொழிவை கண்டு அவசரப்பட்டு நெல் விதைத்தவர்களும் பருவமழைக்காக காத்துகிடந்தார்கள்.ஒரு வயதான அத்தைகிழவி இவர்களுடன் இருந்துவந்தாள்.தினப்படியான பட்டினியை பொறுக்கமுடியாமல் கடுப்புடன் வேறு கிராமத்திற்கு போய்விட்டாள்.தற்போது வீட்டில் பாலுவும் அவனது அப்பாவும் மட்டும்தான்.அவர்கள் இங்கேயே இருந்துகொள்ள முடிவெடுத்தனர்.பாலுவின் அம்மாவின் கூலி பாக்கியாக பிர்ஜன் ஷாஹுகர் வசமிருந்து தினம் ஒரு வேளை சாப்பாட்டிற்கான பணத்தை பெற்று சாப்பிட்டுவந்தனர்.மற்ற வேளை உணவிற்காக அவர்களே வேறு முயற்சிகளை செய்துவந்தனர்.அது அவர்களுக்கான ஒரு சரியான ஏற்பாடாக இருந்தது. வாத்துகளும் சரியான தீனி கிடைக்காமல் கஷ்டப்பட்டன.கடக்கும் ஒவ்வொரு நாளும் உஷ்ணஅ சூரியனால் புற்களெல்லாம் கருக ஆரம்பித்தன.குட்டையில் மழை பெய்த போது சிறிய நத்தைகளும் சங்குப் பூச்சிகளும் இருந்ததை வாத்துகள் வயிறு நிறைய பிடித்து உண்டன.ஆனால் மிகசில நாட்களிலேயே மனிதர்களுடன் போட்டி போட முடியாமல் வாத்துகள் சத்தமிட்டவாறே ஒதுங்க நேர்ந்தது.மனிதக் கால்கள் குட்டையின் சேற்றை அளைந்து அளைந்து அச்சேறுகூட காய்ந்து போனது. குட்டை சுத்தமாக வெயிலால் காய்ந்து வழித்தெடுக்கப்பட்ட பாத்திரம் போலானது. பாலு சோற்றிற்காக எதையும் செய்ய தயாரானான்.காய்கறிகளையும் பழங்களையும் திருடிவந்தான்.குடிநீர் கிடைப்பது மிகவும் அரிதானது.மற்ற குடும்பங்களுக்கு குடிநீர் பிடித்து கொடுத்தும் பாத்திரபண்டங்களை கழுவியதற்கும் சில்லரையாக அவனுக்கு கிடைத்தது. கிணற்றில் நீரின் அளவு மிகக்கீழே போனது.பல கைப்பம்புகள் பழுதடைந்து இருந்தன.தங்களது வீட்டிலிருந்து தொலைவான தூரத்திலிருந்து தண்ணீர் கொண்டுவர முடியாத குடும்பப் பெண்களுக்கு பாலு தண்ணீர் பிடித்து கொடுத்தான்.தனது பக்கெட்டுகளை வரிசையில் மற்றவர்களின் பாத்திரங்களுக்கு முன்பாக மாற்றிவைத்தும் பிடித்தான்.ஹரிஜனப் பகுதிகளிலிருந்து பிராமணர்களுக்கு தண்ணீர் பிடித்து கொடுத்ததும் உண்டு. பாலுவுக்கு இது ஒருமாதிரியான குஷியை ஏற்படுத்தியது.வாத்துகளை பொறுத்தவரை ஈரமண்ணையோ நீர் தேங்கலையோ கண்டால் அங்கே உட்கார்ந்து மகிழ்ந்தன.தங்களது வயிற்று பாகத்தை ஈரமண் தீண்டுவதை விரும்பியிருக்கலாம்.நீரில் நீந்துவதை எப்போதோ மறந்துவிட்டன. பலநாட்களாக அரைப் பட்டினியும் கொலைப்பட்டினியுமாக கழித்த பாலுவின் அப்பா ஒரு நாளிரவு திடீரென இறந்துபோனார். இதனால் பெரிய அமளிதுமளியாகியது.அவர்களது வீட்டையும் பாலுவையும் புகைப்படமெடுத்தார்கள். ஜீப்களில் பலர் கேமராக்களோடு வந்து பேட்டியெடுத்தனர்.ஒரு குழு அவனது அப்பாவிற்கு கால்முட்டியில் பிரச்சனை என்றது. மற்றொரு குழு அவருக்கு பட்டினியால்தான் இந்நிலை என்றது.பாலுவிடம் யாரும் எதுவும் கேட்கவில்லை.ஆனால் அவனுக்கு புத்தாடைகளும் இருமல்மருந்துகளும் ஆயத்த உணவுப் பொட்டலங்களும் கிடைத்தன.அவனது அப்பாவின் உடலை தகனம் செய்து,அவனுக்கு ஒரு நாவிதனை வைத்து மொட்டையடித்தார்கள். எல்லோரும் சேர்ந்து சமைத்த கருமாதி விருந்தும் நடந்தது.அவனை அருகழைத்த பிர்ஜன் ஷாஹுகர் “என்னோடு வந்துவிடு” என்றார். அவருடன் சென்ற பாலு முதலில் சாப்பாட்டிற்காகவும் பின்பு பணத்திற்காகவும் உழைக்க தொடங்கினான். வலுவாகவும் உயரமாகவும் வளர தொடங்கினான்,இதில் திருட்டு உணவுக்கும் பங்குண்டு.குழந்தைப் பருவ நினைவுகள் மங்கியும் மாறியும் மறைந்தன. அவ்வப்போது எழுந்துவந்து அவனை குழப்பின. ஒருநாள் இரவில் வாத்துகள் திருடுபோயின.பலர் பட்டினியாக உள்ள சூழ்நிலையில் இது நடக்கத்தான் செய்யும்.வாத்துகளின் சத்தம் கேட்டிருந்தால் பாலு ஓடிவந்து காப்பாற்றியிருப்பான்.அம்மாவிடமிருந்து பணமோ அவளை பற்றிய செய்திகளோ ஏதும் வரவில்லை என்பதை கொஞ்சம் கொஞ்சமாக உணர்ந்தான். சுழன்றடித்த புழுதி. அது அவனுக்கு பலவற்றை நினைவூட்டியது.பாலு அப்போது சிறுவன்.அப்போதே அவன் அந்த புழுதி காற்றை உற்று பார்ப்பான்.அவனது அம்மா அவனை விட்டு சென்ற நாளையும் நினைத்துகொள்வான்.சுழலும் புழுதிக்கு உயிருள்ளதோ என எண்ணுவான். தற்போது பாலு நன்றாக வளர்ந்துவிட்டான்.ஜீன்ஸ் பேண்ட்டும் சிகப்பு பனியனும் அணிந்து,கை மணிக்கட்டில் உலோக வளயமணிந்திருந்தான்.சிலர் அவனை கண்டு அஞ்சவும் செய்தனர்.ஒப்பந்தக்காரிடம் அவன் வேலைசெய்தான். வரட்சி காலத்தில் மத்தாணி கிராம வாசலுக்கு லாரி வந்து நின்றதும் ஆண்களும் பெண்களும் அலறியடித்துகொண்டு ஏற முயல்வர். ஏதோ அந்த லாரி அவர்களை விட்டுவிட்டு சென்றுவிடுமோ என பயப்படுவர்.ஆனால் அப்படி பயப்படவே தேவையில்லை.ஒப்பந்தக்காரர் ஒருவரையும்விடுவதில்லை, எல்லோரையும் ஏற்றிக்கொண்டுதான் செல்வார்.வெளி நிலங்களில் வேலை செய்ய போதுமான ஆட்களில்லாததால் கூலியும் அதிகம்தான்.லாரி புறப்படப் போக அதன் இஞ்சின் உறுமியது.சுழலும் புழுதியை பார்த்ததும் பாலு எதையோ நினைத்துகொண்டான்.பலதும் சேர்ந்து அவனுக்கு தொண்டை அடைத்து கொண்டது. ஒரு மெலிந்த திருமணமான பெண் லாரியில் ஏற முடியாமல் இரு முறை தடுமாறினாள். பாலு பின்புறமிருந்து அவளது இடுப்பை பிடித்து தூக்கி உள்ளே ஏற்றி விட்டான். அவளது அழுக்கடைந்த செம்பட்டை தலை முடியும், துவைக்காத சேலையின் நெடியும்,பட்டினியால் மெலிந்த அவளது உடல் வீச்சமும் பாலுவின் மூக்கை துளைத்தது. அந்த கணத்தில் பாலுவிற்கு எல்லாமும் நினைவிலாடியது. ஒவ்வொன்றும். ஆங்கிலம் வழி தமிழாக்கம் விஜயராகவன்


text: திருச்சியில் சடலத்தின் மீது அமர்ந்து பூஜை நடத்திய அகோரிகளால் பரபரப்பு. – TAMIL MUZHAKKAM திருச்சியில் சடலத்தின் மீது அமர்ந்து பூஜை நடத்திய அகோரிகளால் பரபரப்பு. திருச்சி மணிகண்டம் குடிசை மாற்று வாரியத்தில் வசித்துவந்தவர் வெங்கடேஷ் இவர் நேற்று முன் தினம் நடந்த விபத்தில் உயிரிழந்தார். அவரது உடல் இறுதி சடங்கிற்காக திருச்சி அரியமங்கலத்தில் உள்ள சமுதாய நல்லிணக்க சுடுகாட்டிற்கு கொண்டு வரப்பட்டது. பிறகு மயானத்தில் வெங்கடேசனின் குடும்பத்தினர் இறுதி சடங்கை முடித்தனர். அப்போது அங்கு வந்த திருச்சி அரியமங்கலத்தில் ஜெய் அகோர காளி சிலையை பிரதிஷ்டை செய்து வழிபாடு நடத்தி வரும் அகோரியான மணிகண்டன் மற்றும் சில அகோரிகளுடன் உடல் முழுவதும் திருநீறு பூசி கொண்டு அகோரி மணிகண்டன் இறந்த வெங்கடேசனின் சடலத்தின் மீது அமர்ந்து மந்திரங்கள் ஓதி ஆன்ம சாந்தி அடைய சிறப்பு பூஜை செய்தார். மேலும் சக அகோரிகள் மேள தாளம் அடித்து, சங்கு ஒலி எழுப்பியும் பூஜையில் ஈடுபட்டனர். இது போன்ற விசித்திரமான பூஜைகள் வடமாநிலங்களான காசியில் மட்டுமே நடைபெறும். ஆனால் திருச்சி சுடுகாட்டில் இப்படி நடந்தது அப்பகுதியில் பெரும் பரபரப்பை ஏற்படுத்தியுள்ளது. மேலும் விபத்தில் இறந்த வெங்கடேசன் அகோரி மணிகண்டனின் சிஷ்யராக இருந்ததாகவும் அதனால் அவரின் குடும்பத்தாரின் அனுமதியோடு இந்த விசித்திர பூஜை நடைபெற்றதாகவும் கூறப்படுகிறது. இதுபோன்ற விசித்திரமான பூஜைகளுக்கு அரியமங்கலம் காவல்துறையினர் அனுமதி அளித்தனரா? அல்லது இதுபோன்ற பூஜை நடைபெறுவது குறித்து உளவுத்துறைக்கு தகவல் தெரிந்தும் தெரியாதது போல் இருந்தனரா? என சமூக ஆர்வலர்களும், பொதுமக்களும் கேள்வி எழுப்பி வருகின்றனர்.


text: "இலங்கையில் உயிர்த்த ஞாயிறன்று தற்கொலைக் குண்டுத் தாக்குதலை நடத்திய இஸ்லாமியத் தீவிரவாத இயக்கமான தேசிய தௌஹீத் ஜமா அத் அமைப்பினருக்கு முன்னாள் பாதுகாப்பு அமைச்சின் செயலாளர் கோட்டாபய ராஜபக்ச தீனிபோட்டு வளர்த்துள்ளார் என்று அரச தரப்பால் தகவல்கள் வெளியிடப்பட்டுள்ளன. இந்தநிலையில், அவர் ஜனாதிபதித் தேர்தலில் வேட்பாளராகப் போட்டியிட்டு வென்றால் இந்நாட்டில் மீண்டும் குருதி ஆறு ஓடும். கடந்த ஆட்சியில் இடம்பெற்ற வெள்ளைவான் கடத்தல்கள், காணாமல் ஆக்கப்படுதல் சம்பவங்கள் மற்றும் மனிதப் படுகொலைகள் மீண்டும் அரங்கேறும்."- இவ்வாறு தெரிவித்தார் மக்கள் விடுதலை முன்னணியின் தலைவரும் கொழும்பு மாவட்ட நாடாளுமன்ற உறுப்பினருமான அநுரகுமார திஸாநாயக்க. "இஸ்லாமிய தீவிரவாதிகளுக்குத் தீனிபோட்ட கோட்டாபய, ஜனாதிபதியானால் மீண்டும் அந்தத் தீவிரவாதிகளுக்குத் தீனிபோட்டே தீருவார். அந்தத் தீவிரவாதிகளை இல்லாதொழிப்பேன் என்று அவர் கூறுவது நகைப்புக்குரியது" என்றும் அவர் குறிப்பிட்டார். "ராஜபக்ச ஆட்சியில் மனிதப் படுகொலைகளைப் புரிந்த கோட்டாபய ராஜபக்சவை சிறையில் அடைக்காமல் வெளியில் உலாவ விட்டது ஐக்கிய தேசியக் கட்சி அரசும், ஜனாதிபதி மைத்திரிபால சிறிசேனவும் செய்த பாரிய தவறாகும்" எனவும் அவர் சுட்டிக்காட்டினார்.


text: குனூ தளையறு ஆவண உரிமம் (GNU Free Documentation License, GNU FDL அல்லது GFDL) என்பது கட்டற்ற ஆக்கங்களை உறுதி செய்வதற்கான அளிப்புரிமை தரும் உரிமம் ஆகும். இது கட்டற்ற மென்பொருள் அறக்கட்டளை (FSF) குனூ திட்டத்திற்காக உருவாக்கியதாகும். தொடக்கத்தில் மென்பொருள் ஆவணப்படுத்தலில் பயன்படுத்துவதற்காக உருவாக்கப்பட்டாலும் பிற படைப்புகளுக்கும் பயனாகிறது. படைப்பாக்கத்தின் பயனைத் தடுக்காது மேலும் மேலும் பயன்படுத்துவதை ஊக்குவிப்பதால் இது பொதுவாக அளிப்புரிமம் என வழங்கப்படுகிறது. இதன்படி ஒரு படைப்பாளி உரிமம் வழங்குகிறார் என்றால் குனூ தளையறு ஆவண உரிமம் வரையறைகளின் கீழ் எவரும் தனது ஆக்கத்தை மீண்டும் வெளியிடவோ, பகிரவோ, மாற்றவோ அவருக்கு ஒப்புதல் அளிக்கிறார். இந்த வரையறைகளில் முதன்மையானது எந்த ஓர் ஆக்கமும் குனூ தளையறு ஆவண உரிமம் கீழ் உள்ள ஆக்கத்திலிருந்து பெறப்பட்டால் அந்த ஆக்கமும் குனூ தளையறு ஆவண உரிமம் கீழேயே அமையும். தளையறு ஆவண உரிம ஆக்கங்களை மாற்றியமைத்து மாறுபட்ட பதிப்புரிமை உள்ள ஆக்கங்களை வெளியிட இயலாது. எனவே இந்த உரிமம் அந்தப் படைப்பின் உடனேயே தங்கியிருப்பதால் சிலநேரங்களில் இது நுண்ணுயிரி உரிமம் எனவும் அழைக்கப்படுகிறது. மேலும் ஓர் படைப்பைப் பகிரவோ மாற்றவோ செய்கையில் பயனர் முந்தைய படைப்பாளிகளுக்கு ஆக்குநர்சுட்டு அளிப்பதுடன் மாற்றங்களைப் பட்டியலிடவும் வேண்டும் என குனூ தளையறு ஆவண உரிமம் வலியுறுத்துகிறது. இறுதியாக, இந்த உரிமத்தின் கீழ் வெளியாகும் எந்தப் படைப்பும் ஏதாவது ஓரிடத்தில் இந்த உரிமத்தின் முழுமையான உள்ளடக்கத்தை கொண்டிருக்க வேண்டும். இது அனைத்து நேரங்களிலும் இயலாது என விமரிசனங்கள் எழுந்துள்ளன. ஒரு நூலின் இறுதியில் முழு உள்ளடக்கத்தையும் வெளியிட முடியும்; ஆனால், ஓர் ஒளிப்படத்தில் அல்லது இசைத்துண்டில் வெளியிட இயலாது. இவற்றையும் பார்க்கவும் பதிப்புரிமை அளிப்புரிமை மென்பொருள் உரிமங்கள் குனூ


எஷ்னாபூரின் புலி. « ஏழு குறும்படங்கள் புகழ்பெற்ற ஜெர்மனிய இயக்குனரான ப்ரிட்ஜ் லாங்கின் இந்திய காவியங்கள் என்று போற்றப்படும் The Tiger of Eschnapur மற்றும் The Indian Tomb ஆகிய இரண்டு படங்களை சமீபமாக பார்த்தேன். 1959ம் ஆண்டு வெளியான இந்தப் படங்கள் ஜெர்மனியில் பெரிய வெற்றிபெற்றவை. இந்தியாவில் படமாக்கபட்ட வெளிநாட்டு படங்களில் லாங்கின் இந்தப் படங்களே மிக பிரம்மாண்டமான முயற்சியாகும். ராஜஸ்தானில் பெரும்பகுதியான படப்பிடிப்பு நடைபெற்றிருக்கிறது. மற்றவை ஜெர்மனிய ஸ்டுடியோக்களின் அரங்கில் உருவாக்கபட்டிருக்கின்றன. ஈஸ்ட்மென் கலரில் உருவாக்கபட்ட இந்த இரண்டு படங்களையும் ஒரு சேர மூன்றரை மணி நேரம் பார்த்து முடிந்த போது அடைந்த வியப்பும் மனஎழுச்சியும் மிகுந்த சந்தோஷம் தரக்கூடியது. இவை ஐம்பது ஆண்டுகளுக்கு முன்பு வெளியான திரைப்படங்கள் என்ற ஜாடையே படத்தில் இல்லை. இன்டியா ஜோன்ஸ் படங்களை பார்ப்பது போன்ற அதே விறுவிறுப்பு, கதைவேகம், சாகசங்கள். ஆனால் வழக்கமான ஹாலிவுட் படங்கள் எதிலும் காணமுடியாத காட்சிகோணங்கள். அரங்குகள், மற்றும் வண்ணங்களை திறம்பட பயன்படுத்தியுள்ள அழகு என்று படத்தின் ஒவ்வொரு காட்சியும் தனித்த ஒவியம் ஒன்றை போலவே இருந்தது. ஐரோப்பாவின் நிலக்காட்சிகளை பார்த்து நாம் வியந்ததை மாற்றி இந்தியா எவ்வளவு அழகானது என்று ப்ரிட்ஜ் லாங்கின் காட்சிகள் நமக்கு அறிமுகம் செய்கின்றன. குறிப்பாக ராஜஸ்தானின் பாலைவெளியும், கோட்டை சூழ்ந்த நகரங்களும் மிதக்கும் அரண்மனைகளும் அதன் உயர்ந்த மதில்சுவர்களுமாக மிக புராதனமான நகரம ஒன்றை காண்பது போன்று கண்முன்னே இந்தியா விரிகிறது படத்தின் முக்கிய கதாபாத்திரமாக நடித்தவர்களில் பலரும் ஜெர்மனியை சேர்ந்தவர்கள். அவர்களை இந்திய அரசவம்சத்தின் சாயலோடு தேர்வு செய்து மிகையற்ற இயல்பான நடிப்பை வெளிக்கொண்டுவந்திருப்பது லாங்கின் சாதனை. ஐம்பது வருடங்களுக்கு முந்தைய ஹாலிவுட் படங்களில் இந்தியர்களை சித்தரிக்க வேண்டுமென்றால், கருத்த உருவமுள்ள ஆதிவாசிகள் போன்ற தோற்றம் கொண்டவர்களாகவோ மஞ்சள் முகம் கொண்ட சீனர்களையோ தான் பயன்படுத்துவார்கள். அசலான இந்திய முகம் எதையும் ஹாலிவுட் சினிமாவில் நான் பார்த்தேயில்லை. ஆனால் இந்தப்படத்தில் அரசனாக முக்கிய கதாபாத்திரம் ஏற்றுள்ள வால்டர் ரேயர் ஒரு ஜெர்மனிய நடிகர் என்பது வியப்பாகவே இருக்கிறது. அந்த அளவு பொருத்தமான கதாபாத்திரம். குறிப்பாக ராஜஸ்தானிய உடற்கட்டு, நடைஉடை பாவனைகள். பேசும்விதம். உணர்ச்சிகளை வெளிப்படுத்தும் பாங்கு யாவும் அப்படியே ராஜ வம்சத்து மனிதரை நினைவு கொள்ள வைக்கின்றன. இந்த கதையை லாங் தனது திரை வாழ்வின் துவக்கத்திலே எழுத துவங்கியிருந்தார்.ஆனால் அதை திரைப்படமாக்கும் முயற்சியில் ஈடுபடவில்லை. சில வருசங்களுக்கு பிறகு இதே கதை படமாக்கபட்ட போதும் கூட லாங்கிற்கு பதிலாக இன்னொரு இயக்குனர் இப்படத்தை இயக்கினார். அந்த வருத்தம் அவருக்குள் நிறையவே இருந்தது. ஆகவே வெற்றிபெற்ற இயக்குனரானதும் ப்ரிட்ஜ் லாங் தனது இந்திய காவியங்களை உருவாக்க முனைந்தார். ஹாலிவுட் ஸ்டுடியோக்களே தயாரிப்பிற்கு முன்வந்தன. பெரும்பொருட்செலவில் இவை இந்தியாவில் உருவாக்கப்பட்டன. ஜெர்மன் ஆங்கிலம் ஆகிய இரண்டு மொழிகளில் படம் வெளியானது. லாங், மெட்ரோபாலிஸ், எம் போன்ற திகிலூட்டும் படங்களையே அதிகம் உருவாக்கியவர் .தனது வழக்கமான பாணியிலிருந்து விலகி இந்த இரண்டு படங்களையும் இயக்கியுள்ளார்.. படத்தின் கதை எளிமையானது. எஷ்னாபூரை ஆண்டு வருகிறார் சந்திரா என்ற அரசன். இது பண்டைய ராஜஸ்தான் என்று வைத்துக்கொள்ளலாம். இங்கே கோவில் ஒன்றை கட்டுவதற்காக ஹரால்டு என்ற கட்டிடக்கலைஞரை லண்டனில் இருந்து வரவழைக்கிறார் அரசர். சந்திரனின் அரண்மனையில் சீதா என்ற அழகான நாட்டியக்காரியிருக்கிறாள். அவள் மீது சந்திரனுக்கு காதல். ஆனால் அதை அறியாமல் ஹரால்டு சீதாவின் மேல் காதல் கொண்டுவிடுகிறான். அவளும் ஹரால்டை காதலிக்க துவங்குகிறாள். இது அரசனுக்கு பிடிக்கவில்லை. ஹரால்டின் சகோதரியும் அவளது கணவர் ரோட்ஸ் இருவரும் கட்டிடக்கலை நிபுணர்கள். அவர்களும் இதே பணிக்காக வந்து இந்தியா வந்து சேர்க்கிறார்கள். சீதா ஒரு வெள்ளைகாரனை காதலிப்பதை தாங்க முடியாத அரசன் அவர்களை பிரித்து வைக்க சூழ்ச்சி செய்கிறான். ஆனால் சீதாவை கூட்டிக் கொண்டு அரண்மனையில் இருந்து ஒடிவிடுகிறான் ஹரால்டு. இதனால் ஆத்திரமான சந்திரன் அவளுக்காக ஒரு நினைவுமண்டபம் ஒன்றை கட்ட திட்டமிடுகிறான். தாஜ்மஹால் போன்ற இந்த கனவின் பின்னே ஒரு குரூரம் ஒளித்திருக்கிறது. அது என்னவென்றால் சீதாவை உயிரோடு பிடித்து வந்து சமாதியாக்க வேண்டும் என்பதே. இதற்கு ரோட்ஸ் ஒத்துக் கொள்ள மறுக்கிறார். இதற்கிடையில் பாலைவனத்தில் சிக்கிக் கொள்கிறார்கள் சீதாவும் ஹரால்டும். பாலைப்புயல் காரணமாக மயங்கி விழும் அவர்களை காப்பாற்றி அடைக்கலம் தருகிறது ஒரு சிறிய கிராமம். சந்திரனின் சகோதரன் ராமிதாமிக்கு அண்ணனை கொன்றுவிட்டு அரண்மனையை கைப்பற்ற வேண்டும் என்ற ஆசையிருக்கிறது. அதற்காக அவன் சதிவேலை செய்கிறான். அவன் அண்ணனை கொல்ல சீதா மீதான காதலை பயன்படுத்தி கொள்ள முடிவு செய்கிறான். அதனால் அவனே சீதாவை தேடி கண்டுபிடிக்கிறான். அவளை சிறைப்படுத்தி அரண்மனைக்கு கொண்டுவருகிறான் பிடிபட்ட ஹரால்டை பாதாளச் சிறைச்சாலையில் அடைத்து வைக்கிறான். தனது அண்ணன் காணமல் போய்விட்டதை அறிந்த ரோட்ஸின் மனைவி அவனை தேடித் திரிந்து உண்மையை அறிகிறாள். அரண்மனைக்குள் அடைத்து வைக்கபட்ட அண்ணனை கண்டுபிடிக்க முயற்சிக்கிறாள். இதே நேரம் சந்திரன் சீதாவை கல்யாணம் செய்து கொள்ள போவதாக அறிவிக்கிறான். அதை எஷ்னாபூரின் பாரம்பரிய கோவில் சாமியாடிகள் ஏற்றுக் கொள்வதில்லை. வெளிப்படையாக எதிர்ப்பு தெரிவிக்கிறார்கள். சீதா அரசனை திருமணம் செய்து கொள்ள முடியாது என்று மறுக்கிறாள். அவளிடம் ஹரால்ட் உயிரோடு இருக்கும் உண்மையை சொல்லி அவன் உயிர்தப்பி சொந்தநாடு போக வேண்டும் என்றால் சீதா அரசனை திருமணம் செய்து கொள்ள வேண்டும் என்கிறான் ராமிதாமி. இந்த நிலையில் எஷ்னாபூரை கைப்பற்ற அண்டை நாடுகளின் மன்னர்கள் ரகசியமாக சுரங்கம் வழியாக அரண்மனைக்குள் வருகிறார்கள். ரோட்ஸின் மனைவி தன் அண்ணனை ஒளித்து வைத்த பாதாள சிறையை சீதாவின் உதவியால் கண்டுபிடிக்கிறாள். திருமணம் நடைபெற உள்ள நேரத்தில் அரண்மனையினுள் கலவரம் ஏற்படுகிறது. சந்திரன் சிறைபிடிக்கபடுகிறான். ஆனால் விசுவாசமான படைத்தளபதி உதவியால் தப்பி அந்த கலவரத்தை அடக்கி நாட்டை மீட்கிறான். முடிவில் சீதா ஹரால்டையே கல்யாணம் செய்து கொள்கிறாள். சதி முக்கோண காதல் காதலியோடு தப்பியோடுவது பிடிபடுவது பாதாள சிறைகள், என்று படம் மிக விறுவிறுப்பான திரைக்கதையமைப்பை கொண்டிருக்கிறது. படத்தின் இரண்டு முக்கிய காட்சிகள் உள்ளன. ஒன்று சீதா பாம்பின் முன்னால் உடம்பில் ஒட்டு துணி மட்டுமே அணிந்து ஆடும் மிக சிறந்த நடனம். பாம்பின் சீற்றம் போல துள்ளுவதும் நெளிவதுமாக டெபரா போகட்டின் நடனம் அன்று எப்படி தணிக்கையின் கையிலிருந்து தப்பி திரைக்கு வந்தது என்ற ஆச்சரியமாக இருக்கிறது. மற்றொன்று சுரங்கவழியை கண்டுபிடித்து தப்பிவரும் ரோட்ஸின் மனைவி எதிர்பாராமல் சுரங்கத்தின் அடைத்து வைக்கப்பட்ட தொழுநோயாளிகளிடம் மாட்டிக் கொள்வது. இரண்டும் லாங்கால் மட்டுமே உருவாக்கபட முடியும் என்பது போன்ற காட்சிகள். ப்ரிட்ஜ் லாங் எப்போதுமே நிழலை ஒரு கதாபாத்திரம் போல பயன்படுத்துகிறவர். இருள் படிந்த முகங்கள் அவரது விசேசமான முத்திரை.இதிலும் மன்னர் சந்திரன் முகத்தில் எப்போதுமே நிழலாடுகிறது. பாதி இருண்டேயிருக்கிறது. அதிலும் அவன் மூர்க்கம் கொள்ளும் போது அவனது முகத்தில் மாறி செல்லும் ஒளியமைப்பு அற்புதமானது. லாங் கதாபாத்திரங்களின் மனஇயல்பின் வழியே கதையை முன்நகர்த்துகிறார். ஆகவே ஒவ்வொரு கதாபாத்திரமும் என்ன நினைக்கிறது என்பது படத்தின் ஆதார தொனியாக உள்ளது. சிறு கதாபாத்திரங்கள் கூட கச்சிதமாக உருவாக்கபட்டிருக்கின்றன. சகோதர சூழ்ச்சி முக்கோண காதல், புலிக் கூண்டு , சுரங்கவழி, கத்திசண்டைகள் என்று இந்திய சரித்திர புனைகதையின் கதை சொல்லும் முறையை அப்படியே பின்பற்றியிருக்கிறார் லாங் இந்த படத்தினை பார்க்கையில் மொகலே ஆசாம் தான் நினைவிற்கு வந்தது. இரண்டும் ஒரே ஆண்டில் தான் தயாரிக்கபட்டிருக்கின்றன. இரண்டுமே ரஜபுத்திர வம்சத்து கதைகளே. இன்னும் நெருங்கி ஆராய்ந்தால் இரண்டின் கதைகளும் ஒன்றே. அதில் அனார்கலி சலீம் இதில் சீதா ஹரால்ட். சலீம் போர்களத்தில் வளர்ந்து இளைஞனாக வீடு திரும்புகிறான். ஹரால்ட் பொறியியல் படித்து எஷ்னாபூர் திரும்புகிறான். அனார்கலி ஒரு நடனக்காரி. சீதாவும் ஒரு நடனக்காரியே. அவர்கள் காதல் அக்பருக்கு பிடிக்கவில்லை. இங்கே அவர்கள் காதலை அரசன் சந்திரன் வெறுக்கிறான் அனார்கலியை உயிரோடு சமாதி வைக்க முயற்சிக்கிறார் அக்பர். அதையே செய்ய நினைக்கிறான் மன்னன் சந்திரன். இரண்டிலும் போர் சதி இரண்டும் வருகின்றன. மொகலே ஆசாம் வெளியாகி இந்தியாவெங்கும் வெற்றிகரமாக ஒடிக்கொண்டிருந்த போது லாங்கின் படங்கள் ஜெர்மனியில் வெளியாகி மிக பெரிய வெற்றியை பெற்றன. மொகலே ஆசாம் படத்தை கலரில் தயாரிக்க விரும்பி இயலாமல் கறுப்புவெள்ளையில் படமாக்கினார்கள். ஆனால் லாங் முழுப்படத்தையும் ஈஸ்ட்மென் கலரிலே படமாக்கினார். லாங் இந்திய மனதின் கதை சொல்லும் தன்மையை சரியாக உள்வாங்கியிருக்கிறார். படத்தின் இசையும், பிரம்மாண்டமான அரங்க அமைப்பும் பின்னாளில் பல ராஜ்கபூர் மற்றும் குருதத் படங்களின் அரங்குகளுக்கு முன்மாதிரியாக இருந்திருக்கின்றன. ஜெர்மனிய நவ சினிமாவின் முன்னோடி இயக்குனர் ப்ரிட்ஜ் லாங். இருண்ட உலகின் சித்திரங்கள் என்று வகைபடுத்தபடும் இவரது படங்களின் பாதிப்பு ஹிட்ச்காக், துவங்கி ஸ்பீல்பெர்க், பீட்டர் ஜாக்சன், லூகாஸ், கேமரூன் என பலரிடம் காணப்படுகிறது. குறிப்பாக இவர் படங்களில் வடிவமைக்கபட்ட அரங்க நிர்மாணங்களின் பிரம்மாண்டமும், எளிய தொழில்நுட்பத்தை பயன்படுத்தி விசித்திரமான ஒளிவிநோதங்களை உருவாக்கி காட்டும் முறையுமே இன்று லார்ட் ஆப் தி ரிங்ஸ் மற்றும் ஏலியன்ஸ் வகை படங்களுக்கு முன்உதாரணமாக இருக்கின்றன. 1890ல் வியன்னாவில் பிறந்த ப்ரிட்ஜ் லாங் சில ஆண்டுகாலம் பொறியியல் படித்தார். பின்பு கலையில் ஆர்வமாகி ஒவியம் பயின்றார். ஜெர்மனிய ஸ்டுடியோக்களில் உதவியாளாக பணியாற்ற துவங்கி சில ஆண்டுகளிலே திறமையான இயக்குனராக உருவாகினார். நாஜி அரசு இவரது படத்தை தடை செய்தது. அத்துடன் இவரை கோயபல்ஸ் உருப்படியில்லாத இயக்குனர் என்று மிரட்டவும் துவங்கினார். தன்னை சிறையில் அடைத்துவிடுவார்களோ என்று பயந்த ப்ரிட்ஜ் லாங் இரவோடு இரவாக ஜெர்மனியில் இருந்து தப்பி பாரீஸ் போய் சேர்ந்தார். கையில் காசில்லாமல் அலைந்து திரிந்து மறுபடியும் பாரீஸில் படங்களை இயக்க துவங்கினார். அங்கிருந்து பயணித்து அமெரிக்கா சென்று 1936ல் ஹாலிவுட்டின் எம்ஜிஎம் ஸ்டுடியோவில் சேர்ந்து படங்களை இயக்க துவங்கினார். இந்தியாவில் அவர் படமாக்கியபோது இங்குள்ள படப்பிடிப்பு அரங்குகளின் போதாமையை உணர்ந்திருக்கிறார். அதே நேரம் சினிமா மீது இந்திய மக்கள் கொண்டுள்ள மோகத்தையும் துல்லியமாக உணர்ந்திருக்கிறார் தன்னுடைய திரைப்படங்களுக்கு முக்கிய ஆதாரம் திரைக்கதையே. அதை உருவாக்குவதையே தனது பிரதான சவாலாக சொல்லும் லாங் தனது படங்களுக்கான திரைக்கதைகளை அவரது மனைவியும் எழுத்தாளருமான தியோ வான் ஹர்போவுடன் இணைந்து உருவாக்கியிருக்கிறார். தன்னால் தப்பித்துக் கொள்ள முடியாத சூழல் ஒன்றிற்குள் மாட்டிக் கொள்ளும் ஒருவன் எப்படி அதை எதிர்கொள்கிறான். அதிலிருந்து எப்படி மீள்கிறான் என்பதே அவரது திரைக்கதையின் பொதுசரடு. லாங் கண்ணாடியையும் அதிலிருந்து வெளிப்படும் பிம்பங்களையும் தனது படங்களின் முக்கிய குறியீடாக வெளிப்படுத்துகிறார். லாங்கின் எம் திரைப்படம் பெரும்பான்மை உலக சினிமா பார்வையாளர்களின் கவனத்திற்கும் விருப்பத்திற்கும் உள்ளாகியிருக்கிறது. அந்த படம் தந்த அதே உற்சாகத்தையும் சந்தோஷத்தையும் இதிலும் நாம் பெற முடிகிறது. லாங்கின் The Tiger of Eschnapur மற்றும் The Indian Tomb ஆகிய இரண்டு படங்களை இன்று இந்தியாவில் திரையிட்டாலும் பலத்த வரவேற்பு கிடைக்க கூடும் என்றே தோன்றுகிறது. · The Shadow vs. the Thousand Eyes of Dr. Mabuse · The Indian Tomb · The Tiger of Eschnapur · BeyondaReasonable Doubt · While the City Sleeps · Human Desire · The Blue Gardenia · Clash by Night · Rancho Notorious · The Woman in the Window · Dr. Mabuse: The Gambler · American Guerrilla in the Philippines


text: கல்கிஸ்ஸ துப்பாக்கிச்சூடு : சந்தேகநபர் தொடர்ந்தும் தடுத்துவைப்பு! - CapitalNews.lk கல்கிஸ்ஸ – சொய்சாபுர பகுதியில் மேற்கொள்ளப்பட்ட துப்பாக்கி பிரயோகத்துடன் தொடர்புடைய சந்தேகத்தின் பேரில் கைது செய்யப்பட்ட நபர் தடுத்துவைக்கப்பட்டு விசாரணைகளுக்குட்படுத்தப்பட்டுள்ளார். குறித்த சந்தேக நபர் கல்கிஸ்ஸை நீதவான் நீதிமன்றில் இன்று முன்னிலைப்படுத்தப்பட்ட நிலையில் நீதவான் இந்த உத்தரவினை பிறப்பித்துள்ளார். கல்கிஸ்ஸ – சொய்சாபுர பகுதியில் மேற்கொள்ளப்பட்ட துப்பாக்கி பிரயோகத்துடன் தொடர்புடைய சந்தேக ஒருவர் பொலிஸ் விசேட அதிரடிப்படை அதிகாரிகளினால் எலுவில பாணந்துறை பகுதியில் வைத்து நேற்று கைது செய்யப்பட்டதாக பொலிஸ் ஊடகப் பேச்சாளர் அலுவலகம் குறிப்பிட்டுள்ளது. 34 வயதுடைய அங்குலான, மொரட்டுவைப் பகுதியைச் சேர்ந்த ஒருவர் இவ்வாறு கைது செய்யப்பட்டுள்ளார். கல்கிஸ்ஸ, சொய்சாபுர பகுதியில் உணவகமொன்றின் மீது கடந்த வெள்ளிக்கிழமை நள்ளிரவு அடையாளந் தெரியாத நபர்களினால் துப்பாக்கிப் பிரயோகம் மேற்கொள்ளப்பட்டது. இந்த நிலையில், குறித்த சம்பவம் தொடர்பில் கைது செய்யப்பட்ட நபர், 2018 ஆம் ஆண்டில் கல்கிஸ்ஸை மாநகரசபை உறுப்பினர் ஒருவரை சுட்டுக் கொலை செய்த சம்பவத்தின் பிரதான சந்தேகநபர் என விசாரணைகளில் தெரியவந்துள்ளது. அத்துடன், குறித்த நபர் விளக்கமறியலில் வைக்கப்பட்டு பின்னர் பிணையில் விடுவிக்கப்பட்டவர் எனவும் தெரியவந்துள்ளது. இந்த நிலையில், கைது செய்யப்பட்டுள்ள சந்தேகநபர் இன்றையதினம் கல்கிஸ்ஸை நீதவானிடம் முன்னிலைப்படுத்தப்பட்ட நிலையில் இந்த உத்தரவு பிறப்பிக்கப்பட்டுள்ளதாக பொலிஸ் ஊடகப் பேச்சாளர் அலுவலகம் தெரிவித்துள்ளது.


சமூக இடைவெளியை பின்பற்றாததால் டேன்டீ தொழிலாளர்கள் பணிக்கு செல்வதில் பிரச்னை 2020-04-11@ 18:02:09 பந்தலூர்: பந்தலூர் அருகே தமிழ்நாடு அரசு தேயிலைத் தோட்டக்கழகம் டேன்டீ தொழிலாளர்கள் பணிக்கு செல்வதில் சிக்கல் ஏற்பட்டுள்ளது. பந்தலூர் சுற்றுவட்டாரம் பகுதியில் தமிழ்நாடு அரசு தேயிலைத்தோட்டக்கழகம் டேன்டீ செயல்பட்டு வருகிறது. இதில் ஆயிரக்கணக்கான தொழிலாளர்கள் பணியாற்றி வருகின்றனர். கொரோனா வைரஸ் காய்ச்சல் நோய் தொற்று காரணமாக மத்திய மாநில அரசுகள் ஊரடங்கு உத்தரவு பிறப்பித்துள்ள நிலையில் அமைப்புசாரா தொழிலாளர்கள், அன்றாட கூலிகள் என அனைத்து தரப்பினரும் வேலை இழந்து வீட்டில் இருந்து வருகின்றனர். அரசு நிறுவனங்களில் பணிபுரியும் தொழிலாளர்களுக்கு சம்பளத்துடன் கூடிய விடுப்பு அளிப்பதாக அரசு அறிவித்துள்ளதால் டேன்டீ நிறுவனத்தில் பணிபுரியும் தொழிலாளர்களும் அரசு அறிவித்துள்ள சம்பளத்தை எதிர்பார்த்து வீட்டில் இருந்து வருகின்றனர். இந்நிலையில் கடந்த சில தினங்களுக்கு முன் இப்பகுதியில் உள்ள சில தனியார் தேயிலைத் தோட்டங்களில் பணிபுரியும் தொழிலாளர்களுக்கு தோட்ட நிர்வாகம் கொரோனா காய்ச்சல் நோய் தடுப்பு விடுமுறை காலத்தில் தங்கள் விருப்பத்தின் பேரில் பணிக்கு வருகிறோம் தோட்ட நிர்வாகம் பொறுப்பு கிடையாது என்று விண்ணப்பத்தில் கையெழுத்து பெற்று பணியில் அமர்த்தி வருகின்றது. அதேபோல் டேன்டீ தொழிலாளர்களிடத்தில் விருப்ப விண்ணப்பம் கேட்டதால் தொழிலாளர்கள் வேலைக்கு வரமுடியாது என்று நிராகரித்து வந்தனர். இந்நிலையில் நேற்று டேன்டீ தோட்ட தொழிலாளர்களுக்கு முககவசம், சேனிடைசர் உள்ளிட்ட பாதுகாப்பு வசதிகள் செய்து தரவேண்டும் அவ்வாறு பாதுகாப்பு கொடுத்தால் பணிக்கு செல்வதாக தெரிவித்து தேவாலா, பாண்டியார் உள்ளிட்ட பகுதி டேன்டீ தொழிலாளர்கள் பணிக்கு திரும்பினர். சேரங்கோடு டேன்டீ பகுதி தொழிலாளர்கள் சமூக இடைவெளியை பின்பற்றாமல் பணி தளத்தில் காத்திருந்து அதன்பின் பசுந்தேயிலை பறிக்கும் பணியில் தங்களை ஈடுபடுத்தியுள்ளனர். அதன்பின் சில மணிநேரத்தில் பணி புறக்கணிப்பு செய்துள்ளனர்.சேரம்பாடி, நெல்லியாளம் டேன்டீ தொழிலாளர்களும் பணிக்கு செல்லாமல் திரும்பியுள்ளனர். சம்பவ இடத்திற்கு ஆர்ஐ காமு சென்று டேன்டீ கள நடத்துனர்களிடம் பேச்சுவார்த்தை நடத்தியுள்ளார். தொழிலாளர்கள் அரசு உத்தரவு வந்தவுடன் பணிக்கு திருப்புவதாக கூறியுள்ளனர். மேலும் செய்திகள் கரூர் ஜிஹெச்சில் மருத்துவர்கள் பயன்படுத்திய உடைகளை பள்ளம் தோண்டி புதைக்க முடிவு: கிராம மக்கள் எதிர்ப்பு கோடை மழையை பயன்படுத்தி நிலத்தை உழவு செய்ய வேண்டும்: வேளாண்மை துறை வல்லுனர் தகவல் இந்தியா போஸ்ட் பேமெண்ட்ஸ் வங்கி திட்டம்: அனைத்து வங்கி வாடிக்கையாளர்களுக்கு வீடு தேடி பணம்: அஞ்சல் துறை ஏற்பாடு ஊரடங்கால் சொந்த ஊருக்கு செல்ல முடியாமல் பஸ் ஸ்டாப்பில் பசியால் இறந்து கிடந்த முதியவர்: திருப்புவனம் அருகே பரிதாபம் கொரோனா 144 தடை உத்தரவால் வாழ்வாதாரத்தை இழந்த தப்பாட்ட கலைஞர்கள் ராஜபாளையம் அருகே கருப்பட்டி காய்ச்சும் பணி கோடைமழையால் பாதிப்பு - கொரோனா பரவலை தடுக்க நேற்று மக்கள் ஊரடங்கு: வெறிச்சோடிய மதுரை மாநகரம் - கொரோனா தாக்குதலுக்கு மத்தியில் குரோஷியாவை உலுக்கிய கொடூர நிலநடுக்கம்...!இடிபாடுகளில் சிக்கி பலர் படுகாயம்! - சீனாவின் ஜாக் மா அறக்கட்டளை மூலம் நன்கொடையளித்த மில்லியன் கணக்கான மருத்துவ பொருட்கள், கிழக்கு ஆபிரிக்க நாடான எத்தியோப்பா விமான நிலையத்திற்கு வந்தடைந்தது! - கொரோனா தாக்குதலை முன்னிட்டு இந்தியா முழுவதும் ஊரடங்கு உத்தரவு: மக்கள் நமாட்டம் இல்லாததால் வெறிச்சோடிய நகரங்கள்...! புகைப்படங்கள் - கொரோனா வைரஸ் எதிரொலி: இந்தியாவில் ஊரடங்கு உத்தரவை தொடர்ந்து பணியில் ஈடுபட்டுள்ளவர்களுக்கு பொதுமக்கள் கைத்தட்டி நன்றி தெரிவித்தனர்


text: எடக்கு மடக்கு: February 2011 தைலாபுரம்..கோபாலபுரம்..சந்தர்ப்பவாத கூட்டணி கிச்சு கிச்சு அரசியல்ல இதெல்லாம் சாதாரணமப்பா என்று நீங்கள் நினைக்கிறீர்களா? உங்களுக்கும் சேர்த்து சில விஷயங்களை ஞாபகப்படுத்தவே இந்த பதிவு... பதிவிற்கு செய்தியளித்த தினமலர் நாளிதழுக்கு நன்றி சொல்லி, பதிவிற்குள் செல்வோம். "துரோகம்... துரோகம்... பச்சைத் துரோகம்' என, தி.மு.க., தலைவரை விமர்சித்த அதே வாய், இன்று, "மீண்டும் மகத்தான வெற்றி பெற்று ஆறாவது முறை தமிழக முதல்வராக வருவார் கருணாநிதி' என்கிறது. இரு தரப்பு விமர்சனங்கள் ஏராளம். அவற்றில், நினைவில் நின்றவை மட்டும் இங்கே.


எங்கே லோஷன் அண்ணாவின் பெரும் தன்மையினை பாராட்டுகிறேன். நீங்கள் வெற்றியிலும் சிலர் இருக்கிறார்கள் இன்று சொன்னதை அவர் கருத்துரையிலே எடுக்காமல் விட்டு இருக்கலாம்.


text: மும்பை: பாலிவுட் நடிகை ஜியா கானின் மரணம் தற்கொலை அல்ல அது திட்டமிட்டு செய்யப்பட்ட செயல் என்று இங்கிலாந்தை சேர்ந்த தடயவியல் நிபுணர் தெரிவித்துள்ளார். கஜினி படத்தின் இந்தி ரீமேக்கில் நயன்தாரா கதாபாத்திரத்தில் நடித்த ஜியா கான் கடந்த 2013ம் ஆண்டு மும்பையில் உள்ள தனது வீட்டில் தூக்கு போட்டு தற்கொலை செய்து கொண்டார். ஜியாவின் மரணம் தற்கொலை அல்ல கொலை என்று அவரது தாய் ராபியா மும்பை உயர் நீதிமன்றத்தில் வழக்கு தொடர்ந்ததுடன் இதை சிபிஐ விசாரிக்க கோரிக்கை விடுத்தார். சூரஜ் பஞ்சோலி ஜியா கானை தற்கொலைக்கு தூண்டியதாக அவரது காதலரும், நடிகருமான சூரஜ் பஞ்சோலி மீது குற்றம் சாட்டப்பட்டு அவர் கைது செய்யப்பட்டார். ஆனால் கைது செய்யப்பட்ட மறு மாதமே அவர் ஜாமீனில் வெளியே வந்துவிட்டார். சிபிஐ ஜியா கான் வழக்கை விசாரித்த சிபிஐ இது ராபியா கூறுவது போன்று கொலை அல்ல தற்கொலை தான் என்று கடந்த மாதம் மும்பை உயர் நீதிமன்றத்தில் தெரிவித்தது. ராபியா சிபிஐ அறிக்கை தாக்கல் செய்த பிறகு ராபியா இங்கிலாந்தை சேர்ந்த பெய்ன் ஜேம்ஸ் என்ற தடயவியல் நிபுணரை அணுகி விசாரிக்குமாறு கூறினார். அவர் ஜியாவின் பிரேத பரிசோதனை அறிக்கை, ஜியாவின் சடலத்தின் புகைப்படங்கள், சிசிடிவி வீடியோக்கள், ஜியாவின் அறையில் எடுக்கப்பட்ட புகைப்படங்களை ஆய்வு செய்தார். கொலை தீவிர ஆய்வுக்கு பிறகு ஜியாவின் மரணம் தற்கொலை அல்ல என்று பெய்ன் ஜேம்ஸ் தெரிவித்துள்ளார். ஜியா தூக்கில் தொங்கியது திட்டமிடப்பட்ட செயல் என்று கூறியுள்ளார். ஜியாவின் உடலில் இருந்த காயங்கள் அவர் தாக்கப்பட்டதால் ஏற்பட்டதாகவும் பெயின் தெரிவித்துள்ளார். ஜியாவை சூரஜ் கொலை செய்து தூக்கில் தொங்கவிட்டதாக ராபியா கூறி வருகிறார் என்பது குறிப்பிடத்தக்கது.


text: 32.33 மக்கா வெற்றிக்குப் பின் ... Archives - சஹீஹ் முஸ்லிம் 32.33 மக்கா வெற்றிக்குப் பின் ... மக்கா வெற்றிக்குப் பின் குறைஷியர் எவரும் கட்டிவைத்து அடிக்கப்படும் நிலை வராது அத்தியாயம்: 32, பாடம்: 33, ஹதீஸ் எண்: 3333 حَدَّثَنَا أَبُو بَكْرِ بْنُ أَبِي شَيْبَةَ، حَدَّثَنَا عَلِيُّ بْنُ مُسْهِرٍ، وَوَكِيعٌ، عَنْ زَكَرِيَّاءَ، عَنِ الشَّعْبِيِّ، قَالَ أَخْبَرَنِي عَبْدُ اللَّهِ بْنُ مُطِيعٍ، عَنْ أَبِيهِ قَالَ : سَمِعْتُ النَّبِيَّ صلى الله عليه وسلم يَقُولُ يَوْمَ فَتْحِ مَكَّةَ " لاَ يُقْتَلُ قُرَشِيٌّ صَبْرًا بَعْدَ هَذَا الْيَوْمِ إِلَى يَوْمِ الْقِيَامَةِ " حَدَّثَنَا ابْنُ نُمَيْرٍ، حَدَّثَنَا أَبِي، حَدَّثَنَا زَكَرِيَّاءُ، بِهَذَا الإِسْنَادِ . وَزَادَ قَالَ وَلَمْ يَكُنْ أَسْلَمَ أَحَدٌ مِنْ عُصَاةِ قُرَيْشٍ غَيْرَ مُطِيعٍ كَانَ اسْمُهُ الْعَاصِي فَسَمَّاهُ رَسُولُ اللَّهِ صلى الله عليه وسلم مُطِيعًا நபி (ஸல்) மக்கா வெற்றி நாளில், "இன்றைக்குப் பிறகு மறுமை நாள்வரை குறைஷியர் எவரும் கட்டிவைத்து அடிக்கப்படும் நிலை ஏற்படாது" என்று கூறியதை நான் கேட்டேன். அறிவிப்பாளர் : முதீஉ பின் அல்அஸ்வத் பின் ஹாரிஸா (ரலி) நுமைர் (ரஹ்) வழி அறிவிப்பில், "அன்றைய தினம் குறைஷியரில் 'அல்ஆஸ்' எனும் பெயர் பெற்றிருந்தவர்களில் முதீஉ (ரலி) அவர்களைத் தவிர வேறெவரும் இஸ்லாத்தை ஏற்றிருக்கவில்லை. அப்போது முதீஉ அவர்களுடைய பெயர் 'அல்ஆஸீ' (மாறு செய்பவர்) என்றிருந்தது. அவருக்கு அல்லாஹ்வின் தூதர் (ஸல்) அவர்கள் 'முதீஉ' (கீழ்ப்படிந்தவர்) என்று பெயர் மாற்றினார்கள்" என்று கூடுதலாக இடம்பெற்றுள்ளது.


இனிய தைப் பொங்கல் வாழ்த்துகள்


text: இறைவனை உணர்வதற்கு மூன்று படிகளை நமது சாஸ்திரங்கள் காட்டுகின்றன. கடமைகளைச் செய்வது முதல்படி. தர்மங்களைச் செய்வது இரண்டாவது படி. இறைவனை உணர்வது மூன்றாவதுபடி. ஒருவன் முதலில் தான் வாழும் நெறிமுறைகளை சரிப்படுத்திக் கொள்ள வேண்டும். அவற்றைக் கடைப்பிடிப்பதில் கட்டுப்பாட்டை அனுசரிக்க வேண்டும். கடமை, தர்மம் இவ்விரண்டையும் அடைந்த பின்புதான், மூன்றாவது நிலையை ஒருவனால் எட்ட முடியும். முதல் இரண்டு படிகளும் மனத்தெளிவையும், தூய்மையையும் தந்தால் மட்டுமே இறைவனை அறிவதில் அர்த்தம் இருக்கும். படிப்பு என்பது விவேகத்தையும், நன்மையையும் உணர்த்தும் அறிவை கொடுப்பதாக இருக்க வேண்டும். இல்லாவிட்டால் அந்தப் படிப்பால் சமுதாயத்திற்கு நன்மை ஏதும் இருக்காது. கல்வி கற்கும் ஆண்களும், பெண்களும் நம் பண்பாட்டின் அடித்தளமான ஒழுக்கத்தை எக்காரணம் கொண்டும் இழத்தல் கூடாது. ஒழுக்கமில்லாத கல்வியால் ஒரு பயனும் இல்லை. ஒருவன் மிகச்சிறந்த அறிவாளியாக இருக்கலாம். சாஸ்திரங்களில் கூறியுள்ளபடி முறைப்படி வாழ்க்கை நடத்தலாம். பொதுமக்களின் மதிப்பைக் கூட பெற்றிருக்கலாம். ஆனால், ஏழை எளியவர்கள் மீது இரக்கம் கொண்டவனாக இருக்க வேண்டும். இரக்க சிந்தனை இல்லாதவன் மலர்ந்தும் மணமில்லாத மலரினைப் போல பெற்ற செல்வங்களால் எப்பயனும் இல்லை.


text: புள்ளி (Point) என்பது கனஅளவு, பரப்பளவு மற்றும் நீளமற்று, இருப்பிடம் (Location) மட்டுமே கொண்டு ஒரு வெளியில் வரையறுக்கப்பட்ட வடிவவியல் கோட்பாடு ஆகும். இக்கோட்பாடு இயற்பியல், திசையன் வரைகலை (Vector graphics) ஆகியவற்றில் பயன்படுகிறது. கணிதத்தில் எந்த ஒரு வடிவமோ, வெளியோ புள்ளிகளால் ஆனதாகக் கருதப்படுகிறது. நவீன கணிதத்தில் வெளி என்ற கணத்தின் ஒரு உறுப்பாகப் புள்ளி கருதப்படுகிறது. குறிப்பாக யூக்ளிடிய வடிவவியலில் புள்ளியை அடிப்படைக் கருத்துருவாகக் கொண்டு பிற வடிவவியல் கோட்பாடுகள் எழுப்பப்பட்டுள்ளன. அடிப்படைக் கருத்துருவானதால் புள்ளியை ஏற்கனவே வரையறுக்கப்பட்டவற்றைக் கொண்டு வரையறுக்க முடியாது. எனவே, அதன் பண்புகளை அடிக்கோள்களாக வரையறுப்பதன் மூலம் புள்ளியானது வரையறுக்கப்படுகிறது. யூக்ளிடிய வடிவவியலில் யூக்ளிடிய வடிவவியலில் மிக முக்கியமான அடிப்படை வடிவவியல் பொருட்களில் ஒன்றாக புள்ளி கருதப்படுகிறது. யூக்ளிடின் புள்ளிக்கான வரையறையானது அதனை "எதுவும் இல்லாத ஒன்று" ("that which has no part") என்கிறது. இருபரிமாண யூக்ளிடிய வெளியில் ஒரு புள்ளி, இரு எண்களைக் கொண்ட வரிசைச் சோடியால் (x, y) குறிக்கப்படுகிறது. முதல் எண் x கிடைமட்டத்தையும், இரண்டாவது எண் y செங்குத்துமட்டத்தையும் குறிக்கின்றன. முப்பரிமாண யூக்ளிடிய வெளியில் இதே கருத்து பொதுமைப்படுத்தப்படுகிறது. முப்பரிமாண வெளியிலமைந்த புள்ளி, மூன்று எண்களைக் கொண்ட வரிசைப்படுத்தப்பட்ட மும்மையால் (x, y, z) குறிக்கப்படுகிறது. n பரிமாண வெளியில் அமையும் புள்ளி, n வரிசைப்படுத்தப்பட்ட உறுப்புகளைக் கொண்ட (a1, a2, ... , an) எனக் குறிக்கப்படுகிறது. மேற்கோள்கள் Clarke, Bowman, 1985, "Individuals and Points," Notre Dame Journal of Formal Logic 26: 61–75. De Laguna, T., 1922, "Point, line and surface as sets of solids," The Journal of Philosophy 19: 449–61. Gerla, G., 1995, "Pointless Geometries " in Buekenhout, F., Kantor, W. eds., Handbook of incidence geometry: buildings and foundations. North-Holland: 1015–31. Whitehead A. N., 1919. An Enquiry Concerning the Principles of Natural Knowledge. Cambridge Univ. Press. 2nd ed., 1925. --------, 1920. The Concept of Nature. Cambridge Univ. Press. 2004 paperback, Prometheus Books. Being the 1919 Tarner Lectures delivered at Trinity College. --------, 1979 (1929). Process and Reality. Free Press. வெளி இணைப்புகள் Definition of Point with interactive applet Points definition pages, with interactive animations that are also useful in a classroom setting. Math Open Reference வடிவவியல்


text: உங்களுக்கு பாப்பா இருக்குதா ? எங்கள் வீட்டில் அன்று கூட்டு சமையல். கத்தரி கூட்டு, பீன்ஸ் கூட்டு இல்லை. எங்கள் காம்பவுண்ட் பெண்மணிகள் மூவரும் சேர்ந்து எங்கள் வீட்டில் கூட்டாக சமையல் செய்து எல்லோரும் ஒன்றாக அமர்ந்து உணவருந்தினோம். "Too many cooks spoil the dish" என்பதன் அர்த்தத்தை அன்றைய வெஜிடபிள் பிரியாணியின் சுவை சொல்லியது. எனினும் மிகவும் இனிமையாக, கலாட்டாக்களுக்குக் குறைவில்லாமல் போய்க் கொண்டிருந்தது அந்த மாலைப் பொழுது. அப்போது பக்கத்து இல்லத்து நண்பரின் மனைவிக்கு வந்த ஒரு தொலைபேசி அழைப்பு அந்த இடத்தில் குடிகொண்டிருந்த ஆரவார மனநிலையை அப்படியே மாற்றிப் போட்டது. இத்தனைக்கும் அந்த அழைப்பை அந்தப் பெண்மணி எடுக்கவும் கூட இல்லை. தொலைபேசித் திரையில் அழைத்தவரின் பெயரைப் பார்த்ததுமே இந்தப் பெண்மணி கிட்டத்தட்ட ருத்ரதாண்டவம் ஆடத் தொடங்கிவிட்டார். கதை இதுதான். அவர்களுக்கு இரண்டரை வயதில் ஒரு மகள், அவர்களுக்குத் திருமணமாகி மூன்று / நான்கு வருடங்கள் கழித்தே அந்தக் குழந்தை பிறந்திருக்கிறாள். தொலைபேசியில் அழைத்த பெண்மணி நண்பரின் அலுவலகத் தோழரின் மனைவி. அவர்களுக்குத் திருமணமான ஒரு வருட காலம் நிறைந்த நேரத்தில் (மகள் பிறக்கும் முன்) ஏதோ ஒரு அலுவலக நண்பரின் திருமணத்தில் இரண்டு பெண்மணிகளும் சந்தித்திருக்கிறார்கள். அங்கே, "உங்களுக்கு பாப்பா இருக்குதா?" என்ற ஒற்றைக் கேள்வியை அந்தப் பெண்மணி கேட்டு, "இல்லை இனிமேதான்" என்று பதிலாய்ச் சொன்ன நேரத்தில் நண்பரின் மனைவி நினைத்தும் இருக்கவில்லை எதிரில் நிற்பது உலகின் மிகப்பெரிய "இங்கிதம் தெரியா இம்சை அரசி" என்று. அதற்கு அடுத்த நாளிலேயே தொடங்கியிருக்கிறது கதை. அந்தப் பெண்மணி நண்பரின் மனைவியை தொலைபேசியில் அழைத்து, "ஆமா, உங்களுக்கு ஏன் குழந்தை இல்லை? நீங்க ஏதாவது பிளான்'ல இருக்கீங்களா? அப்போ என்ன பிரச்னை? டாக்டரைப் பார்த்தீங்களா? அந்த கோயிலுக்குப் போங்க, இந்த டாக்டரைப் பாருங்க. அப்படியே விட்டுடாதீங்க. ஜாலியா இருக்கணும்னு அப்படியே இருப்பீங்க போல? அப்படியெல்லாம் இருக்கக் கூடாது. அவருக்கு ஏதாவது பிரச்சனையான்னு கேட்டீங்களா" என்பது போன்ற ஒரு இரண்டு டஜன் வகையறாவில் கேள்விகளை வைத்துக் கொண்டு தவறாமல் வாரம் நான்கு முறை இதே சிலபஸ்'சை பின்பற்றி கேள்வி கேட்டுக் கொன்றிருக்கிறார். கொஞ்சம் பொறுமையாக இருந்த நண்பரின் மனைவி ஒரு கட்டத்தில் விதம் விதமாக அந்தப் பெண்மணியிடம் அவர் கேட்கும் கேள்விகளைத் தான் விரும்பவில்லை எனத் தெரிவித்திருக்கிறார். எனினும் அந்தப் பெண்மணியோ உலகின் அக்கறையுள்ள ஒரே ஜீவன் தான் மட்டுமே என்ற எண்ணத்தோடு தன் கேள்விகளைத் தொடர்ந்திருக்கிறார். அதன் பிறகே அந்தப் பெண்மணியின் டார்ச்சர் அழைப்புகளை தவிர்க்கத் தொடங்கியிருக்கிறார். இவர் பலமுறை அந்தப் பெண்மணியின் அழைப்பைத் தவிர்க்க தன் மொபைல் எண்ணை மாற்றியதும் உண்டாம். இப்போது அவர்களுக்குக் குழந்தை பிறந்து அந்தக் குழந்தைக்கும் இரண்டு வயதாகிவிட்ட பிறகும் கூட அந்தப் பெண்மணி மீதான கோபம் நண்பரின் மனைவிக்கு இன்னமும் குறைந்தபாடில்லை. இப்போதும் கூட அந்தப் பெண்மணியின் அழைப்பை இவர் எடுப்பதில்லை. தன்னை இவர் தவிர்க்கிறார் என்பதை அறிந்தும் கூட இப்போதும் தொடர்ந்து அழைப்பு விடுக்கும் அந்த இம்சை அரசியை என்னவென்று சொல்ல? எங்கள் கதையிலும் இப்படிப்பட்ட நிறைய கதாபாத்திரங்களை நாங்கள் இருவருமே பார்த்திருக்கிறோம். எங்கள் திருமணம் முடிந்து மூன்று ஆண்டுகள் நிறைந்த பிறகே எங்கள் மகன் பிறந்தான். அந்த காலகட்டத்தில் இப்படிப்பட்ட மனிதர்களிடம் பட்ட அவஸ்தையை சொல்லி மாளாது. குழந்தை உருவாகாமல் இருக்க ஆயிரம் காரணங்கள் இருக்கின்றன. குழந்தை பெற்றுக் கொள்வதைத் தள்ளிப்போடுவதிலும் "ஜாலியாக" இருப்பது தவிர்த்த ஆயிரத்தி எட்டு காரணங்கள் இருக்கின்றன. எல்லாக் பர்சனல் காரணங்களையும் எல்லாரிடமும் சொல்லிக் கொண்டு இருக்க முடியாது. சிலர் நம்மைக் கேட்பார்கள், சிலர் நேரிடையாக நம்மைக் கேட்காமல் நம்மைப் பெற்றவர்களிடம் வந்து, "பையனுக்குக் கல்யாணமாகி ரெண்டு வருஷம் இருக்குமில்ல? இன்னும் என்ன யோசிச்சிட்டு இருக்காங்க ரெண்டு பேரும் சட்டு புட்டுன்னு பெத்துக்க சொல்லுங்க", என்பார்கள். சில நேரங்களில் சிலர் கேட்கும் கேள்விகளுக்கு. "செருப்பால அடிப்பேன்! எப்போ பெத்துக்கணும்னு எங்களுக்குத் தெரியும். வாயை மூடிட்டு போய்ட்டே இரு!", என்று சொல்ல வேண்டும் போல ஆத்திரம் வரும். பழகிவிட்ட தோஷத்திற்கு அதைச் செய்ய முடியாமற்போகும். இது போன்ற டார்ச்சர்களில் ஈடுபடுபவர்கள் பெண்மணிகள் மட்டுமே என்று நினைத்து விடாதீர்கள். ஆண்களுக்கும் இந்த விஷயத்தில் சம உரிமை உண்டு. ஆம்பளை கோஷ்டிக் கூட்டம் எதிலும் இந்த சப்ஜக்ட் விவாதம் வந்துவிட்டது என்றால் அது கொடுமையிலும் கொடுமை. ஒரு ஆண்மகன் தான் ஆண்மை நிறைந்தவன் என்பதை ஆணித்தரமாக நிரூபிக்க கல்யாணமான ஒரு வருடத்திற்குள் பிள்ளை பெற்றுவிட வேண்டும் என்று நம் "ஆம்பளைகள்" தெள்ளத் தெளிவாகக் கூறுவார்கள். இதுபோன்ற அசட்டு நிரூபணங்களை யார் இவர்களை செய்யச் சொல்கிறார்கள் எனப் புரிவதில்லை. இது போன்ற கிறுக்குத்தன விவாதங்கள் நிகழும் இடங்களில் தனக்குக் கல்யாணமான ஒரு வருடத்திற்குள் பிள்ளையைப் பெற்ற ஏதேனும் ஒரு லூசுப்பயலும் இருப்பான். "ஆமாம் மச்சி!", என்று அங்கே மீசையை முறுக்கிக் கொள்வதில் அவனுக்கு என்னவோ அப்படியொரு குரூர சந்தோஷம். நண்பர்களே / நண்பிகளே! இதுபோன்ற அசட்டுத்தன நம்பிக்கைகளையும் உங்கள் சங்கி-மங்கி'த்தனமான இங்கிதம் இல்லாத கேள்விகளையும் தயவுசெய்து தவிருங்கள். குழந்தை பெற்றுக் கொள்வதில் தங்களால் தீர்த்துக் கொள்ளவியலாத பிரச்னை ஏதேனும் இருந்தால் அதற்கு எங்கே உதவி தேடிச் செல்ல வேண்டுமோ அங்கே தம்பதிகளே செல்வார்கள். அவர்களாக உங்களிடம் வந்து நின்றால் உதவிக்குச் செல்லுங்கள். இல்லாவிடில் உங்கள் நவத்துவாரங்களையும் சாத்திக் கொண்டு இருத்தலும், பொதுவில் உங்கள் "ஆம்பளை" விவாதங்களைத் தவிர்த்தலுமே அவர்களுக்கு நீங்கள் ஆற்றும் அரும்பெரும் உதவி என்பதை மட்டும் சொல்லிக் கொண்டு முடித்துக் கொள்கிறேன்.


text: இலங்கைக் கடற்படையினருக்கு இந்தியாவில் பயிற்சி! -இராமதாசு கண்டனம். - அகர முதல தமிழக மீனவர்களைக் கொன்று குவிக்கும் இலங்கைக் கடற்படையினருக்கு இந்தியாவில் பயிற்சி! இராமதாசு கண்டனம். தமிழக மீனவர்களைக் கொன்று குவிக்கும் இலங்கைக் கடற்படையினருக்குப் பயிற்சி அளிக்கும் திட்டத்தை மத்திய அரசு விலக்கிக் கொள்ள வேண்டும் என பாமாக நிறுவனர் இராமதாசு வலியுறுத்தியுள்ளார். இது தொடர்பாக அவர் வெளியிட்டுள்ள அறிக்கையில்: கேரள மாநிலம் கண்ணூரில் உள்ள இந்திய கடற்படை கழகத்தில் புதிதாக தொடங்கப்பட்டுள்ள கடல்சார் பாதுகாப்பு தொழில்நுட்ப படிப்பில் சிங்களக் கடற்படையினர் சேர்த்துக் கொள்ளப்படுவார்கள் என்று அறிவிக்கப்பட்டிருக்கிறது. இத்தகைய பட்டப்படிப்பில் தங்களது கடற்படை வீரர்களை சேர்த்துக் கொள்ளும்படி பல நாடுகள் கோரிக்கை விடுத்ததாகவும், அந்நாடுகளை விடுத்து, முன்னுரிமை அடிப்படையில் சிங்களப்படையினரை சேர்த்துக் கொள்ள இந்தியா முடிவு செய்திருப்பதாக இராசபக்சவிடம், இந்தியக் கடற்படை தளபதி தெரிவித்திருக்கிறார். தண்டிக்கப்பட வேண்டிய சிங்களப் படையினருக்கு இந்திய அரசு வரிந்து கட்டிக் கொண்டு பயிற்சி அளிக்கத் துடிப்பது கண்டிக்கத்தக்கது. கடந்த 30 ஆண்டுகளில் 600க்கும் மேற்பட்ட தமிழக மீனவர்கள் சிங்களப் படையினரால் சுட்டுக்கொல்லப்பட்டுள்ளனர். 3,000க்கும் மேற்பட்ட மீனவர்கள் தாக்கி, காயப்படுத்தப்பட்டுள்ளனர். ஒரு இலட்சத்துக்கும் மேற்பட்ட மீனவர்கள் சிங்களப் படையினரால் தளையிடப்பட்டுள்ளனர். சிங்களக் கடற்படையினரால் தமிழக மீனவர்கள் தாக்கப்படுவதும், சிறை பிடிக்கப்படுவதும் இன்றும் தொடர்கிறது. இதற்குக் காரணமான இலங்கை அரசைக் கண்டிக்க வேண்டிய இந்திய அரசு, முன்னுரிமை அடிப்படையில் சிங்களக் கடற்படையினருக்கு பயிற்சி அளிக்க முன்வந்திருப்பது தமிழக மக்களின் உணர்வுகளை புண்படுத்தும் செயலாகும். சிங்களப் படையினருக்கு அளிக்கும் பயிற்சி, வங்கக் கடலில் மீன்பிடிக்கச் செல்லும் தமிழக மீனவர்களை அவர்கள் சுட்டுக்கொல்வதற்கு மட்டுமே பயன்படும். ஈழத் தமிழர்களை படுகொலை செய்வதில் தொடங்கி தமிழக மீனவர்களை சிங்களப் படையினர் சுட்டுக் கொல்வது வரை அனைத்துச் சிக்கல்களிலும் 7 கோடி தமிழக மக்களின் உணர்வுகளை மத்தியஅரசு மதிப்பதே இல்லை. இதுகுறித்த தமிழக அரசியல் கட்சித் தலைவர்களின் கோரிக்கைகளும், சட்டப்பேரவையில் நிறைவேற்றப்பட்ட தீர்மானங்களும் காற்றில் பறக்கவிடப்படுகின்றன. இந்தியா பயிற்சி அளிக்காவிட்டால் மற்ற நாடுகள் பயிற்சி அளிக்கத் தொடங்கிவிடும் என்று கூறியே சிங்களப் படையினருக்கு அனைத்து வகையான பயிற்சிகளையும் மத்திய அரசு அளித்து வருகிறது. உலக வல்லரசாக உருவெடுத்து வருவதாக அடிக்கடிக் கூறிக்கொள்ளும் இந்திய அரசு, குட்டி நாடான இலங்கையின் மிரட்டல்களுக்கு பணிந்து, அதன் கோரிக்கைகளை நிறைவேற்றுவது கண்டிக்கத்தக்கது. இலங்கை அதிபர் இராசபக்சவை சந்தித்துப் பேசிய இந்தியக் கடற்படைத் தளபதி சோசி, சிங்களக் கடற்படையினரால் தமிழக மீனவர்கள் தாக்கப்படுவதைக் கண்டித்து ஒரு சொல்கூட பேசவில்லை. மாறாக, இதனை இரு நாட்டுக் கடற்படைகளும் சிறப்பாகக் கையாள்வதாகப் பாராட்டியுள்ளார். இந்திய வெளியுறவுத் துறை அமைச்சராக இருந்தாலும், போர்ப்படைகளின் தளபதிகளாக இருந்தாலும் இலங்கைக்குச் சென்றால் அந்நாட்டு அரசைப் பாராட்டுவதையும், தமிழக மீனவர்களைக் குறைகூறுவதையுமே வழக்கமாகக் கொண்டிருக்கின்றனர். மற்ற நாடுகளின் இறையாண்மை பற்றி பேசும் இந்தியா, சிங்களக் கடற்படையினரின் தாக்குதல்களால் இந்தியாவின் இறையாண்மைக் கேள்விக்குறியாக்கப்படுவது பற்றி கவலைப்படாமல் இருப்பது வருத்தமளிக்கிறது. இலங்கை தொடர்பான இந்திய அரசின் வெளியுறவுக் கொள்கை தமிழர்களுக்கு எதிரானதாகவே இருந்து வருகிறது. இனியாவது இந்த நிலைப்பாட்டை மாற்றிக் கொண்டு , சிங்களப் படையினருக்கு பயிற்சி அளிக்கும் திட்டத்தை மத்திய அரசுநீக்க வேண்டும், என வலியுறுத்தியுள்ளார்.


text: சிறுகதை - என்னை விட்டுப் போகாதே - K.சௌந்தர் - www.Chillzee.in சிறுகதை - என்னை விட்டுப் போகாதே - K.சௌந்தர் - 5.0 out of 5 based on 3 votes Kசௌந்தர் கடிகாரம் காலை ஆறு மணியடித்து ஓய்ந்தது. கண்விழித்துப் பார்த்த ஜெயசீலன் எழுந்து உட்கார்ந்து சோம்பல் முறித்தான். பக்கத்தில் மனைவி திவ்யா இன்னும் தூங்கிக் கொண்டிருந்தாள். ஞாயிற்றுக்கிழமை சோம்பல் ஜெயசீலனையும் எழுந்திருக்க விடவில்லை. இன்னும் கொஞ்ச நேரம் தூங்கலாம் என்று கெஞ்சிய மனத்தை பிடிவாதமாக திருப்பியது கிச்சனில் கேட்ட பாத்திரங்கள் உருட்டும் ஒலி. அவனது வயதான தயார் பார்வதியாகத் தான் இருக்க வேண்டும். என்ன செய்வது, இப்போதெல்லாம் திவ்யா அதிகமாக வேலை செய்வதே கிடையாது. அவளும் வேலைக்குப் போகிறாள் அல்லவா. ஆனால் அவனுக்கு பிடிக்காதது அவனது தாயார் வீட்டு வேலைகளை செய்வதுதான். வேலைக்கு ஆள் வைக்கலாம் என்றதும் திவ்யா "அதெல்லாம் ஒன்னும் அவசியமில்லை. இப்போ இங்கே காசு கொட்டிக் கிடக்குதா என்ன? எல்லாம் வேலைக்குப் போயிட்டு வந்து நானே பாத்துக்கறேன் " என்றாள். என்னதான் அவள் சொன்னாலும் வேலைக்குப் போவதால் அவளால் அதிக வேலைகளை செய்ய முடிவதில்லை. அம்மாவுக்கு வேலைகள் அப்படியே கிடந்தால் பிடிக்காது. ஆகையால் அம்மாவே முடிந்த அளவு செய்துவிடுவது இப்போது வாடிக்கை ஆகிவிட்டது. கதவைத் தட்டும் சத்தம் கேட்டது. திவ்யா அசைவதாகத் தெரியவில்லை. எனவே ஜெயசீலனே எழுந்து சென்று கதவைத் திறந்தான். அம்மா தான் நின்றிருந்தாள். கையில் ட்ரேயில் அவனுக்கு டீ இருந்தது. "ஜெயா, இந்தாப்பா இதை எடுத்துக்கோ" என்றதும் ஜெயசீலனுக்கு கோபம் கோபமாக வந்தது. "என்னமா நீ இந்த வேலையெல்லாம் உன்னை யார் செய்யச் சொன்னது, நீ பேசாம ரெஸ்ட் எடுத்துக்கோ எல்லாம் திவ்யா செய்ய மாட்டாளா?" என்றான். "உக்கூம் , உன் பொண்டாட்டி இதுக்கு மேலே எப்போ எழுந்துவந்து உனக்கு டீ போட்டுக் குடுக்கறது? அவ வேணும்ணேதான் தூங்கரா மாதிரி நடிக்காறா. அப்போதானே வேலையை என் தலைல கட்ட முடியும். நா ஒரு ஹார்ட் பேஷண்ட்ன்னு அவளுக்கு ஞாபகம் இருக்காறா மாதிரியே தெரியலை" பொறுமியபடி திரும்பிச் சென்றாள் பார்வதி. 'உண்மைதான் , அம்மாவுக்கு மூன்று மாதம் முன்புதான் தான் மைல்ட் ஹார்ட் அட்டாக் வந்தது. உடனடியாக திவ்யாதான் ஹாஸ்பிடல் கொண்டுபோய் காப்பாற்றினாள். ஆனால் உடனேயே திவ்யா வேலைக்குப் போக ஆரம்பித்தாள். அதிலிருந்து அம்மா ஓய்வெடுக்க முடியவில்லை. அம்மா இப்போ எவ்ளோ இளைச்சுட்டாங்க, எல்லாம் இவளால தான். ஒருவேளை அம்மா சொல்றது சரிதானோ? இவ வேணும்னே தான் அம்மாவை வேலை வாங்கணும்னு இப்படியெல்லாம் நடக்கிறாளோ?'கல்யாணம் ஆன புதிதில் எல்லா வேலைகளையும் இழுத்துப் போட்டுக்கொண்டு செய்தவள் இப்போ மாறிவிட்டது நன்றாகவே தெரிந்தது. அவன் மீதும் பழைய ஒட்டுதல் இல்லை. இதை இனிமே வளர விடக் கூடாது. என்னை எவ்வளோ கஷ்டப்பட்டு வளர்த்த அம்மா மருமகளிடம் கஷ்டப்பட விடக்கூடாது. முடிவு கட்டியவன் அன்று திவ்யாவின் நடவடிக்கைகளை கண்காணித்தபடி சும்மா இருந்தான். மதியம் உணவு வரை எப்போதும் போல் இருந்தவள் உணவுக்குப் பின் திடீரென வெளியே கிளம்பினாள். " நா கொஞ்சம் ஷாப்பிங் போயிட்டு வர்றேன்" , என்றவள் பார்வதியிடமும் சொல்லிவிட்டுக் கிளம்பினாள் . "இது என்ன சாப்பிட்ட பாத்திரங்கள் அப்பிடியே கிடக்குது, வீடு கூட்டாம கிடக்குது? நீ பாட்டில் வெளியே கிளம்பிட்டே?" என்றான் ஜெயசீலன். அவனை வித்தியாசமாக பார்த்துவிட்டு " நீங்க இதுல எல்லாம் ஏன் தலையிடாறீங்க? நான் போய் வந்து க்ளீன் பண்ணிக்கறேன்" என்றவள் மட மட வென்று வெளியே சென்று விட்டாள். ஜெயசீலனுக்கு கோபம் அதிகமானது. 'வெளியே போவதென்றால் கணவனுடன் போகவேண்டும் என்ற எண்ணமே இல்லை. முன்னெல்லாம் மாமா...மாமா..என்று நாய் குட்டி போல சுற்றிவந்த பெண்ணுக்கு இப்போது மட்டும் என்னவாயிற்று? அவள் இப்போ ரொம்ப மாறிட்ட மாதிரி தெரியுது. எல்லாம் வேலைக்குப் போற திமிர்'. மனதுக்குள் திட்டியபடி காத்திருந்தவன் சற்று நேரத்தில் தூங்கிப் போனான். திடீரென்று பாத்திரங்கள் உருட்டும் ஒலி அவனை எழுப்பியது. வெளியே வந்து பார்த்தான். அம்மாதான், பாத்திரங்களைக் கழுவத் தொடங்கியிருந்தாள். " அம்மா நீ போயி ரெஸ்ட் எடுத்துக்கோ, அவ வந்து கழுவட்டும்" என்றான் ஜெயசீலன். "ஆமாம், அவ எப்போ வந்து எப்போ கழுவறது? எனக்குப் பாத்திரங்கள் காய்ஞ்சு கிடந்தால் பிடிக்காது"என்றபடி வேலையைத் தொடர்ந்தாள் பார்வதி. ஜெயசீலனுக்கு சட்டென பொறி தட்டியது. திவ்யாவின் தந்திரம் புரிந்தது. 'எவ்வளோ சாமர்த்தியமாக மாமியாரை வேலை வாங்குகிறாள். இதுக்கு இன்னிக்கே ஒரு முடிவு கட்டனும்' என்று முடிவு கட்டினான். "இதுக்குத்தான் என் கூட படிச்ச ஷோபிகாவை கல்யாணம் பண்ணிக்கறேன்னு சொன்னேன், அவளா இருந்தா இப்படி நடப்பாளா. நீதான் ஒரே பிடியாய் உங்க அண்ணன் பொண்ணுன்னு இவளைக் கட்டி வச்சே. இப்போ உனக்கே பிரச்னை ஆச்சு பாரு" என்று சந்தடி சாக்கில் தன் ஆதங்கத்தையும் வெளியிட்டான். Chillzee.in "உன் நேசமதே என் சுவாசமாய்" போட்டி முடிவு அறிவிப்பு - 4 ஜூலை தொடங்கும் புத்தம் புதிய தொடர்! அறிவிப்பு - புத்தம் புதிய தொடர் விரைவில் ஆரம்பம்! # RE: சிறுகதை - என்னை விட்டுப் போகாதே - K.சௌந்தர் — AdharvJo 2017-10-08 19:28 story Sir valuable message but Jai oda flaws parka pavam kedicha chance-la shobikka va entry kuduka vaikurar Yara irundhalum avanga point of view solla oru vaippu kudukanumn sollvadhum super but Divya could have shared this with Jai before etho inga avarukku konjam aavdhu porumai irundhadhu naladha pochi and more over it's important to keep updated updated his mom's health too. for this short and cool story.


Raksha Bandhan இந்த ரக்ஷா பந்தன் நாளில் உங்க சகோதர சகோதரிகளுக்கு தப்பி தவறிகூட 'இத' சொல்ல மறந்துடாதீங்க...! | Happy Raksha Bandhan 2021: Wishes Images, Greetings Quotes, Whatsapp, Facebook Status, Messages in tamil - Tamil BoldSky 2 min ago Today Rasi Palan: இன்று பணத்தைப் பற்றிய கவலைகள் இந்த ராசிக்காரர்களுக்கு அதிகரிக்கும்... | Updated: Saturday, August 21, 2021, 13:08 [IST] ரக்ஷா பந்தன் என்பது மிகவும் பிரபலாமான இந்து பண்டிகையாகும். ஒவ்வொரு சகோதரனுக்கும் சகோதரிக்கும் இடையேயான பந்தத்தை கோலாகலமாக கொண்டாடும் பண்டிகை இது. ஒவ்வொரு ஆண்டும் இந்து மாதமான ஆடி மாதத்தில் பௌர்ணமி தினத்தன்று இந்த ரக்ஷா பந்தன் பண்டிகை கொண்டாடப்படுகிறது. இந்தியாவில் உள்ள பழமையான பண்டிகைகளில் இதுவும் ஒன்றாக விளங்குவதால் மக்கள் அனைவரும் இதை மகிழ்ச்சியாக கொண்டாடுவார்கள். இரத்த சம்பந்தம் இருந்தாலும் சரி, இல்லாவிட்டாலும் சரி, அனைத்து சகோதரர்கள் மற்றும் சகோதரிகளுக்கும் ராக்கி கயிற்றை கட்டி ரக்ஷாபந்தன் கொண்டாடுவது மிகவும் விசேஷமான நிகழ்வாக உள்ளது. இந்த நாளை ராக்கி பூர்ணிமா என்றும் அழைக்கின்றனர். நாளை ரக்ஷா பந்தன் அன்று எல்லா சகோதர்கள் கையிலும் கலர் கலரான ராக்கி கயிறு இருக்கும். மறுபுறம், சகோதரர்கள் ஒரு சிறந்த பரிசை தங்கள் சகோதரிக்கு கொடுக்க காத்துக்கொண்டிருக்கிறார்கள். நாளை ரக்ஷா பந்தன் அன்று, நீங்கள் உங்கள் சகோதர சகோதரிகளுக்கு இக்கட்டுரையில் கொடுக்கப்பட்டுள்ள வாழ்த்துக்களை கூறி மகிழ்ச்சியாக கொண்டாடலாம். இனிய ரக்ஷா பந்தன் நல்வாழ்த்துக்கள்! என் அன்பு சகோதர சகோதரிகளுக்கு அன்பான ரக்ஷா பந்தன் வாழ்த்துக்கள்! என்றென்றும் நம் உறவு நிலைத்திருக்க அன்பான ரக்ஷா பந்தன் வாழ்த்துக்கள் உடன்பிறப்பே! எனக்காக துடிக்கும் ஒரே இரத்த பந்தம் என் அன்பு சகோதர சகோதரிகளே... இனிய ரக்ஷா பந்தன் வாழ்த்துக்கள்! வாழ்க்கையில் நீங்கள் என்றும் மகிழ்ச்சியாக இருக்க என் அன்பு வாழ்த்துக்கள்... இனிய ரக்ஷா பந்தன் வாழ்த்துக்கள்! உங்களை போன்ற சகோதரர் யாருக்கும் கிடைக்க வாய்ப்பில்லை. என்றும் நம் சொந்தம் தொடர ரக்ஷா பந்தன் வாழ்த்துக்கள்! தாயாக தந்தையாக என்றும் உடன் இருக்கும் தோழனாக இருக்கும் என் அன்பு சகோதரருக்கு இனிய ரக்ஷா பந்தன் வாழ்த்துக்கள்! ஒரு குழந்தைபோல பாவித்து பல நேரங்களில் எனக்கு அம்மாவாக இருக்கும் என் அன்பு சகோதரிக்கு இனிய ரக்ஷா பந்தன் வாழ்த்துக்கள்! Read more about: insync pulse raksha bandhan festival happy sister men family உலக நடப்புகள் சுவாரஸ்யம் ரக்ஷா பந்தன் திருவிழா மகிழ்ச்சி ஆண்கள் குடும்பம் வாழ்த்துக்கள் Happy Raksha Bandhan 2021: Wishes Images, Greetings Quotes, Whatsapp, Facebook Status, Messages in tamil Here we sharing the Happy Raksha Bandhan 2021: Wishes Images, Greetings Quotes, Whatsapp, Facebook Status Messages in tamil to share with your loved ones.


அரசியல் பிரச்சினையினை சட்டப்பிரச்சினையெனும் கூட்டமைப்பு! - www.pathivu.com Home / சிறப்புப் பதிவுகள் / யாழ்ப்பாணம் / அரசியல் பிரச்சினையினை சட்டப்பிரச்சினையெனும் கூட்டமைப்பு! அரசியல் பிரச்சினையினை சட்டப்பிரச்சினையெனும் கூட்டமைப்பு! டாம்போ May 10, 2019 சிறப்புப் பதிவுகள், யாழ்ப்பாணம் கடந்த 03 ம் திகதி வெள்ளிக்கிழமைபடையினர் யாழ் பல்கலைக்கழகத்தில் மேற்கொண்டதேடுதல் நடவடிக்கையின் போதுமாணவர் ஒன்றியஅலுவலகத்தில் தமிழீழ விடுதலைப் புலிகளின் தலைவர் பிரபாகரனின் பழைய புகைப்படத்தை வைத்திருந்தனர் என்பதற்காகவும்,மருத்துவபீடசிற்றுண்டிச்சாலையில் தியாகி திலீபனின் படத்தை வைத்திருந்தார் என்பதற்காகவும் யாழ் பல்கலைக்கழகமாணவர் ஒன்றியத் தலைவர்,செயலாளரையும்,சிற்றுண்டிச்சாலை நடத்துனரையும் பங்கரவாதத் தடைச்சட்டத்தின் கீழ் கைதுசெய்துசிறையில் அடைத்துள்ளனர். இப்புகைப்படங்கள் இருந்தமைக்காக கைது செய்வது அற்பத்தனமான நடவடிக்கை ஆகும். ஆயுதங்களைத் தேடவந்தவர்கள் அற்பத்தனமான காரணங்களுக்காக கைது செய்தமையை பல தரப்புக்களையும் சீற்றங்கொள்ள வைத்துள்ளது. தென்னிலங்கையில் ஆயுதப்போராட்டத்தை நடாத்திய ஜே.வி.பி இன் தலைவர் ரோகண விஜேவீராவின் படத்தினை அக்கட்சியினர் பட்டிதொட்டியெங்கும் வைத்திருக்கின்றனர். அங்குஎவரும் கைது செய்யப்படவில்லை. இங்கு மட்டும் கைது செய்திருப்பது அற்பத்தனமான அரசியல் காரணங்களுக்காகவே ஆகும். தங்களுடைய ஆட்சி அதிகார நலன்களுக்கு புலிகள் மீளஎழுச்சியடைகின்றனர் என்ற கற்பனைக்கதை அவர்களுக்கு தேவையாக உள்ளது. அதற்காக மாணவர்கள் பழிவாங்கப்பட்டுள்ளனர். மாணவர்களும் சிற்றுண்டிச்சாலை நடத்துனரும் கைது செய்யப்பட்டமை சட்டப்பிரச்சனையல்ல. அரசியல் பிரச்சனையே ! அரசியல் பிரச்சனையை அரசியல் வழிமுறைகளின் மூலமே தீர்க்கவேண்டும். எமது அரசியல் தலைமை இதனை ஜனாதிபதி பிரதமரோடு பேசித்தீர்ப்பதற்கு பதிலாக சட்டமா அதிபருடன் பேசி சட்டப்பிரச்சனையாக திசை திருப்பமுற்படுகின்றது. இந்த திசை திருப்பலையும் வன்மையாகக் கண்டிக்கின்றோம். அரசின் பங்காளிகளாகச் செயற்பட்டு அவசரகாலச் சட்டத்திற்கு ஆதரவளித்த எமது அரசியல் தலைமைக்கு இது விடயத்தில் பொறுப்புணர்வு இல்லாதது மிகவும் கவலையளிக்கின்றது. முஸ்லிம் தீவிரவாதிகள் தமிழ்த்தரப்பின் அமெரிக்கதலமையிலானமேற்குலகசார்புஅரசியலுக்காகதமிழ்க் கிறிஸ்தவர்களையேபெருமளவு இலக்குவைத்தனர்,தொடர்ந்தும் இலக்குவைப்பதற்குவாய்ப்புக்கள் இருக்கின்றன. படையினர் போர்க்காலமனோநிலையிலேயேதற்போதும் இருக்கின்றனர். ஆட்சிஅதிகாரத்திற்குவரத்துடிக்கும் தரப்பினர் தமிழ்ப் பிரதேசத்தின் அமைதிநிலையைக் குழப்பவிரும்புகின்றனர். சொற்பகாலம் நடைமுறையிலிருந்த ஜனநாயகவெளிதமிழ் மக்களுக்குதற்போதுமுழுமையாகஅடைக்கப்பட்டுள்ளது. காணிப் பறிப்புவிவகாரம்,அரசியல் கைதிகள் விவகாரம்,காணாமல் போனோர் விவகாரம்,அரசியல் தீர்வுவிவகாரம்,அனைத்தும் கிடப்பில் போடப்பட்டுள்ளன. நிலைமாறுகாலநீதிக்கான ஜெனிவாத் தீர்மானங்களும் நடைமுறைக்குவருவதற்கானவாய்ப்புக்கள் அருகியுள்ளன இந்நிலையில்தற்போதுஉயிர் பாதுகாப்புபிரச்சினையும் ஏற்பட்டுள்ளது. மறுபக்கத்தில் அரசியல் செயற்பாடுகள் அனைத்தும் பலவந்தமாக முடக்கப்பட்டுள்ளன. கட்டமைப்புசார் இன அழிப்புக்கள் தொடரக்கூடிய சூழலேஉண்டு. எனவேஎந்தவிதபாதுகாப்புமற்று இருக்கும் தமிழ் மக்களுக்குசர்வதேசப் பாதுகாப்பைகோருகின்றோம்.குறைந்தபட்சம் ஐ.நா கண்காணிப்புஅலுவலகம் உடனடியாகதமிழ்ப் பிரதேசங்களில் உருவாக்கப்படவேண்டும் எனக் கோருகின்றோம். சாட்சியமற்றமுள்ளிவாய்க்கால் அழிவுபோல இன்னோர் அழிவுவருவதைதமிழ் மக்கள் அறவேவிரும்பவில்லைஎன்பதையும் இது விடயத்தில் சுட்டிக்காட்டுகின்றோம். மேலும் ஐ.எஸ்.ஐ.எஸ் இயக்கத்தின் தாக்குதலில் தமிழ் கிறிஸ்தவர்களும்,சிங்களகிறிஸ்தவர்களும்,வெளிநாட்டவர்களும் இலக்குவைக்கப்பட்டுள்ளனர். ஒருவெளிநாட்டுவிவகாரத்திற்காக இத்தாக்குதல்கள் இடம் பெற்றுள்ளன. சர்வதேசபுலனாய்வுப் பிரிவினர்களின் முன்கூட்டியஎச்சரிக்கைகள் அசட்டைசெய்யப்பட்டுள்ளமையினால் ஆட்சியாளர்களுக்கும் முஸ்லிம் தீவிரவாதிகளுக்குமிடையில் தொடர்புள்ளதாஎன்றசந்தேகம் எழுகின்றது. இந் நிலையில் இலங்கைமட்டம் விசாரணையில் பாதிக்கப்பட்டவர்களுக்குநீதிகிடைக்கும் எனக் கூற முடியாதுஎனவே இது விடயத்தில் சர்வதேசவிசாரணைவேண்டும் எனக் கோருகின்றோமென சமூக விஞ்ஞான ஆய்வு மையம் கோரியுள்ளது.


ஊரடங்கு உத்தரவை மீறிதாக இதுவரை 1.24 லட்சம் பேர் கைது: ரூ.38,54,144 அபராதம் வசூல்....தமிழக காவல்துறை தகவல் 2020-04-09@ 09:49:45 சென்னை: இந்தியா உள்ளிட்ட 205 நாடுகளும் மேலாக கொரோனா வைரஸ் பரவி பெரும் அச்சுறுத்தலை ஏற்படுத்தியுள்ளது. இந்தியாவில் கொரோனாவால் பாதிக்கப்பட்டவர்களின் எண்ணிக்கை 5,734 ஆக அதிகரித்துள்ளது. உயிரிழந்தோர்களின் எண்ணிக்கை 166 ஆக உயர்ந்துள்ளது. இந்தியாவில் 473 பேர் குணமடைந்தனர். கொரோனா வைரஸ் பாதிப்பு தீவிரமடைந்து வருவதால், மத்திய அரசு பல்வேறு நடவடிக்கைகளில் இறங்கி உள்ளது. பிரதமர் மோடி ஏற்கனவே 2 முறை டிவி.யில் நாட்டு மக்களுக்கு உரையாற்றினார். கடந்த மாதம் 22ம் தேதி மக்கள் சுய ஊரடங்கு பின்பற்ற வலியுறுத்தினார். அதற்கு 2 நாட்கள் கழித்து 24ம் தேதி தமிழக முதல்வர் எடப்பாடி பழனிசாமி வெளியிட்ட உத்தரவில் மார்ச் 31-ம் தேதி வரை ஊரடங்கு அமலில் இருக்கும் என்று அறிவித்தார். தொடர்ந்து, அன்றைய தினம் இரவு நாட்டு மக்களிடம் உரையாற்றி பிரதமர் மோடி, இன்று(மார்ச் 24) முதல் ஏப்ரல் 14-ம் தேதி வரை 21 நாட்கள் ஊரடங்கு அமல்படுத்துவதாக அறிவித்தார். இதனால், நாட்டு மக்கள் வீட்டில் முடங்கியுள்ளனர். அத்தியவாசிய பொருட்கள் விற்பனையாகும் பால், காய்கறி, இறைச்சி, மீன், மருத்தகம் உள்ளிட்ட கடைகளுகள் கட்டுப்பாடுடன் திறக்க அரசு அனுமதி வழங்கியுள்ளது. இதற்கிடையே, பொதுமக்கள் வெளியை வராத வண்ணம் போலீசார் தீவிர பாதுகாப்பு பணியில் ஈடுபட்டுள்ளனர். அவசியமின்றி வெளியை சுற்றித்திரியும் பொதுமக்களுக்கு விழிப்புணர்வு ஏற்படுத்துவது விதமாக காவல்துறை தரப்பில் அறிவுறுத்தப்பட்டு வருகிறது. அவசியமின்றி சுற்றித்திரியும் பொதுமக்கள் மீது நடவடிக்கையும் எடுத்து வருகின்றனர். இந்நிலையில், தமிழகத்தில் ஊரடங்கை மீறியதாக 1.14 லட்சம் வழக்குகள் பதிவு செய்யப்பட்டுள்ளதாக தமிழக காவல்துறை தரப்பில் தெரிவிக்கப்பட்டுள்ளது. மேலும், ஊரடங்கை மீறி வாகனங்களில் சுற்றிய 1.24 லட்சம் பேர் கைது செய்யப்பட்டுள்ளனர். 97,146 வாகனங்கள் பறிமுதல் செய்யப்பட்டுள்ளது. ஊரடங்கை மீறியவர்களிடம் ரூ.38,54,144 அபராதம் வசூலிக்கப்பட்டுள்ளதாகவும் தெரிவிக்கப்பட்டுள்ளது. மேலும் செய்திகள் காய்ச்சலை தவிர்த்து குழந்தைகளுக்கு தடுப்பூசி, விபத்து காயங்களுக்கு சிகிச்சை இல்லை: நோயாளிகளை திருப்பி அனுப்பும் அரசு மருத்துவமனைகள் காய்கறி சந்தை, மருத்துவமனை நுழைவாயில்களில் உள்ள கிருமிநாசினி சுரங்கம் பயன்படுத்த தடை: சுகாதாரத்துறை இயக்குனர் உத்தரவு எங்களை யார் பார்ப்பார்கள்? ஊரடங்கு உத்தரவை மீறுபவர்களே பொறுப்போடு நடந்துக்கோங்க... காவலர் குடும்பங்கள் மக்களுக்கு கோரிக்கை தமிழக அரசு அறிவிப்பு கூகுள்பே, பேடிஎம் மூலமாக நன்கொடை வழங்கலாம் ஊரடங்கு அமலுக்கு வந்த 19 நாளில் தமிழகம் முழுவதும் 1.65 லட்சம் பேர் கைது ஆஹா... என்னம்மா வெட்றாருய்யா! - கொரோனா பரவலை தடுக்க நேற்று மக்கள் ஊரடங்கு: வெறிச்சோடிய மதுரை மாநகரம் - கொரோனா தாக்குதலுக்கு மத்தியில் குரோஷியாவை உலுக்கிய கொடூர நிலநடுக்கம்...!இடிபாடுகளில் சிக்கி பலர் படுகாயம்! - சீனாவின் ஜாக் மா அறக்கட்டளை மூலம் நன்கொடையளித்த மில்லியன் கணக்கான மருத்துவ பொருட்கள், கிழக்கு ஆபிரிக்க நாடான எத்தியோப்பா விமான நிலையத்திற்கு வந்தடைந்தது! - கொரோனா தாக்குதலை முன்னிட்டு இந்தியா முழுவதும் ஊரடங்கு உத்தரவு: மக்கள் நமாட்டம் இல்லாததால் வெறிச்சோடிய நகரங்கள்...! புகைப்படங்கள் - கொரோனா வைரஸ் எதிரொலி: இந்தியாவில் ஊரடங்கு உத்தரவை தொடர்ந்து பணியில் ஈடுபட்டுள்ளவர்களுக்கு பொதுமக்கள் கைத்தட்டி நன்றி தெரிவித்தனர்


அளவற்ற அருளாளனும் நிகரற்ற அன்புடையோனுமாகிய அல்லாஹ்வின் திருப்பெயரால் ஆரம்பம் செய்கிறேன் ! நான் ஒரு நாள் வாகனத்தில் நபி(ஸல்) அவர்களுக்குப் பின்னால் அமர்ந்திருந்தேன். அப்பொழுது அவர்கள் சிறுவரே! உமக்கு சில வார்த்தைகளை கற்றுத் தருகிரேன்.அல்லாஹ்வின் கட்டளைகளை பேணிக் கொள்ளும். அல்லாஹ் உம்மை பாதுகாப்பான். அல்லாஹ்வின் கட்டளைகளை பேணிக் கொள்ளும் அல்லாஹ் உமக்கு உதவுவான், எதைக்கேட்டாலும் அல்லாஹ்விடம் கேட்பீராக ! உதவி தேடினால் அல்லாஹ்விடம் உதவி தேடுவீராக !அறிந்து கொள்க !மக்கள் அனைவரும் ஒன்றுக் கூடி ஏதாவதொரு பொருள் கொண்டு உமக்கு பயன் வழங்க நாடினாலும், அல்லாஹ் உமக்கு எதை எழுதியுள்ளானோ அப்பொருளைக் கொன்டேத் தவிர வேறு எதனை கொண்டும் அவர்களால் உமக்கு பயன் அளிக்கவும், முடியாது இடர் இழைக்கவும் முடியாது. எழுதுகோல்கள் உயர்த்தப்பட்டு விட்டன, ஏடுகள் காய்ந்து விட்டன, தக்தீர் எனும் விதி ஏற்கனவே நிர்ணயிக்கப்பட்டு விட்டது. நூல்- திர்மிதி மற்றொரு அறிவிப்பில்அல்லாஹ்வின் கட்டளைகளைப் பேணிக்கொள் !அவனை உமக்கு முன்னால் பெற்றுக்கொள்வாய் !உமது செழிப்பான காலங்களில் அவனுக்கு நன்றி செலுத்துவாயாக !உமது கஷ்டமான காலத்தில் அவன் உமக்கு உதவுவான்.அறிந்து கொள்க !உம்மை எது வந்தடையாமல் சென்று விட்டதோ, அது உமக்கு சேர வேண்டியதல்ல.உம்மை எது வந்தடைந்து விட்டதோ அது உம்மை விட்டு தவறி சென்று விடக் கூடியதுமல்ல.அறிந்து கொள்க !நிச்சயமாக உதவி பொறுமையுடன் உள்ளது, நிச்சயமாக மகிழ்ச்சி கஷ்டத்துடன் உள்ளது, இடுகையிட்டது என்சமையல், இஸ்லாம் நேரம் முற்பகல் 2:42 1 கருத்து: அல்லாஹும் மஜ் அல் பீ(F ) கல்பீ(B ) நூரன், வ பீ(F ) பஸரீ நூரன் , வபீ(f) ஸம்யீ நூரன்,வ அன் யமீனீ நூரன் ,வ அன் யஸாரி நூரன் ,வ ப(F)வ் கீ நூரன் வ(த்)தஹ்தீ நூரன் ,வ அமாமீ நூரன், வகல்பீ(F ) நூரன் வஜ்அல் லீ நூரன் . இறைவா ! என் உள்ளத்தில் ஒளியை ஏற்படுத்து ! எனது பார்வையிலும் , எனதுசெவியிலும் , எனது வலப்புறமும், எனது இடப்புறமும் , எனக்கு மேலேயும், எனக்கு கீழேயும், எனக்கு முன்புறமும்,எனக்கு பின்புறமும் ஒளியை எற்ப்படுத்து ! எனக்கு முழுமையாக ஒளியை எற்ப்படுத்து! இடுகையிட்டது என்சமையல், இஸ்லாம் நேரம் முற்பகல் 8:25 கருத்துகள் இல்லை: நபி (ஸல் )அவர்கள் காய்ச்சலால் அவதி பட்டுக் கொண்டு இருந்த போது அவர்களிடம் நான் சென்றேன் .இறைதூதர் அவர்களே நீங்கள் கடும் காய்ச்சலால் சிரமப்பட்டுக் கொண்டு இருக்கிறீர்களே என்று கேட்டேன் .அதற்க்கு நபி(ஸல் அவர்கள் : ஆம் உங்களில் இரண்டு மனிதர்கள் காய்ச்சலால் அடைகிற துன்பத்தை நான் ஒருவன் அடைந்து இருக்கின்றேன் என்று கூறினார்கள் . நான் கேட்டேன் இதற்க்கு பதிலாக தங்களுக்கு இரண்டு மடங்கு நற்ப்பலன் கிடைக்கும் என்பதாலா? அதற்க்கு நபி (ஸல் ) அவர்கள் ; ஆம் , அப்படிதான் 'ஒரு முஸ்லிமை தைக்கும் ஒரு முள்ளாயினும் ,அதற்க்கு மேலான துன்பம் எதுவாயினும் அதற்க்கு பதிலாக ; ஒரு மரம் தன் இலைகளை உதிர்த்து விடுவதைப் போன்று அவரின் பாவங்களை அல்லாஹ் மன்னிக்காமல் விடுவதில்லை ' என்று கூறினார்கள் .அறிவிப்பவர் :அப்துல்லாஹ் இப்னு மஸ்வூத் (ரலி) . ஆதாரம்: புகாரி உஸாமா இப்னு ஸைத்(ரலி) கூறினார் நபி(ஸல்) அவர்களின் புதல்வியார் (ஸைனப்(ரலி) அவர்கள் தங்களின் மகள் (அல்லது மகன்) இறக்கும் தறுவாயில் இருப்பதாகவும், எனவே அங்கு வந்து சேர வேண்டும் என்றும் நபி(ஸல்) அவர்களுக்குச் செய்தி அனுப்பினார்கள். அப்போது நபி(ஸல்) அவர்களுடன் நானும் ஸஅத் இப்னு உபாதா(ரலி) அவர்களும் இருந்தோம். உபை இப்னு கஅப்(ரலி) அவர்களும் இருந்ததாகவே நாங்கள் கருதுகிறோம். உடனே நபி(ஸல்) அவர்கள் தம் புதல்விக்கு சலாம் (முகமன்) சொல்லி அனுப்பியதோடு, 'அல்லாஹ் எடுத்துக் கொண்டதும் கொடுத்ததும் அவனுக்கே உரியது. ஒவ்வொன்றுக்கும் அவனிடம் ஒரு குறிப்பிட்ட தவணை உண்டு. எனவே, நன்மையை எதிர்பார்ப்பாயாக் பொறுமையைக் கைக்கொள்வாயாக' எனக் கூறியனுப்பினார்கள். அப்போது அவர்களின் புதல்வியார் அல்லாஹ்வின் மீது ஆணையிட்டு (கண்டிப்பாக வரவேண்டுமென மீண்டும்) கூறியனுப்பினார்கள். உடனே நபி(ஸல்) அவர்கள் எழுந்தார்கள். நாங்களும் அவர்களுடன் எழுந்தோம். (தம் புதல்வியின் வீட்டுக்குச் சென்ற) நபி(ஸல்) அவர்களின் மடியில் சுவாசிக்க முடியாமல் மூச்சுத் திணறிக்கொண்டிருந்த குழந்தை கிடத்தப்பட்டது. அப்போது நபி(ஸல்) அவர்களின் இரண்டு கண்களும் நீர் சொரிந்தன. உடனே அவர்களிடம் ஸஅத் இப்னு உபாதா(ரலி) 'இறைத்தூதர் அவர்களே! என்ன இது? (அழுகிறீர்களே!)' என்று கேட்டார்கள். அதற்கு நபி(ஸல்) அவர்கள், 'இது அல்லாஹ் தன் அடியார்களில் தான் நாடியவர்களின் உள்ளங்களில் அமைத்துள்ள இரக்க உணர்வாகும். அல்லாஹ் தன் அடியார்களில் இரக்கமுடையவருக்கே இரக்கம் காட்டுகிறான்' என்று கூறினார்கள். நபி(ஸல்) அவர்கள் நோயுற்றிருந்தபோது அவர்களை உடல் நலம் விசாரிப்பதற்காகச் சிலர் வந்தனர். (அப்போது தொழுகை நேரம் வந்துவிடவே) நபி(ஸல்) அவர்கள் உட்கார்ந்தபடியே அவர்களுக்குத் தொழுகை நடத்தினார்கள். மக்களோ நின்றபடி தொழலாயினர். அப்போது நபி(ஸல்) அவர்கள் 'உட்காருங்கள்' என்று மக்களுக்கு சைகை செய்தார்கள். தொழுகை முடிந்தபோது, '(தொழுகையை முன்நின்று நடத்தும்) இமாம் பின்பற்றப்பட வேண்டியவராவார். எனவே, அவர் (தொழுகையில்) குனிந்தால் நீங்களும் குனி(ந்து 'ருகூஉ' செய்)யுங்கள். அவர் (தம் தலையை) உயர்த்தினால் நீங்களும் (தலையை) உயர்த்துங்கள். அவர் அமர்ந்து தொழுதால் நீங்களும் அமர்ந்தே தொழுங்கள்' என்று கூறினார்கள். இடுகையிட்டது என்சமையல், இஸ்லாம் நேரம் முற்பகல் 10:04 கருத்துகள் இல்லை: "விசுவாசிகளே ! நீங்கள் தொழுவதற்காக நிற்க நாடினால் (அதற்கு முன்னர்) உங்கள் உங்கள் முகங்களையும் ,கைகளை முழங்கை வரையும் கால்களை கணுக்கால்கள் வரையும் கழுவிக் கொள்ளுங்கள் .உங்கள் தலைகளை ( ஈரக்கையால்) தடவிக் கொள்ளுங்கள் " .(5 :6 ) உளூ செய்யும் போது உறுப்புகளை ஒரு தடவை கழுவுவது தான் கட்டாயம் என்பதை நபி(ஸல்) அவர்கள் தெளிவுபடுத்தி உள்ளார்கள் .மேலும் அவர்களே அவ்வுறுப்புகளை இரண்டிரண்டு தடவைகளும், மும்மூன்று தடவைகளும் கழுவி உளூ செய்து இருகிறார்கள் .மூன்று தடவைக்கு மேல் அதிகப்படுத்தியது இல்லை . நுஅய்ம் அல் முஜ்மிர் கூறியதாவது : பள்ளி வாசலின் மேற்புறத்தில் அபூஹுரைரா(ரலி) அவர்கள் உடன் நானும் ஏறிச் சென்றேன் .அபூஹுரைரா (ரலி)அவர்கள் உளூ செய்தார்கள் .( உளூ செய்து முடித்ததும் ) " நிச்சயமாக எனது சமுதாயத்தவர்கள் மறுமை நாளில் உளூ உடைய சுவடுகளால் முகம், கை ,கால்கள் ஒளிமயமானவர்களே ! என்று அழைக்கப்படுவார்கள் . எனவே உங்களில் எவருக்குத் தமது ஒளியை (அவர் உளூ செய்யும் உறுப்புகளில் ) நீளமாக்கிக் கொள்ள முடியுமோ அதனைச் செய்து கொள்ளட்டும் "என நபி (ஸல்) அவர்கள் கூறியதைக் கேட்டு இருக்கிறேன் என்றார்கள் . அப்துல்லாஹ் பின் ஸைத் பின் ஆசிம் (ரலி) கூறியதாவது : தொழும் போது காற்று பிரிவது போன்ற உணர்வு ஏற்படுவதாக நான் நபி(ஸல்) அவர்களிடம் முறையிட்டேன் . அதற்கு நபி அவர்கள் " நாற்றத்தை உணரும் வரை அல்லது சப்தத்தை கேட்கும் வரை தொழுகையில் இருந்து திரும்ப வேண்டாம் "என்றார்கள் . (ஆதாரம் : புஹாரி) இடுகையிட்டது என்சமையல், இஸ்லாம் நேரம் முற்பகல் 3:49 கருத்துகள் இல்லை: நாம்தாம் மறுமை நாளில் (காலத்தால்) பிந்தியவர்களாகவும் (அந்தஸ்தால்) முந்தியவர்களாகவும் இருப்போம். மேலும் அல்லாஹ்வின் மீதாணையாக! (உங்களில் ஒருவர் தம் குடும்பத்தார் (துன்புறும் வகையில் அவர்கள்) தொடர்பாகத் தாம் செய்த சத்தியத்தில் பிடிவாதமாக இருப்பது பெரும் பாவமாகும். (அந்தச் சத்தியத்தை முறித்துவிட்டு) அதற்காக அவரின் மீது அல்லாஹ் கடமையாக்கியுள்ள பரிகாரத்தைச் செய்வது சிறந்ததாகும் என நபி (ஸல்) அவர்கள் கூறினார்கள். புஹாரி :6624-6625 அபூஹூரைரா (ரலி). என் நண்பர்கள் என்னை இறைத்தூதர் (ஸல்) அவர்களிடம் சென்று, தமக்காக (பயண) வாகனம் கேட்கும்படி அனுப்பினார்கள். அப்போது அவர்கள் இறைத்தூதர் (ஸல்) அவர்களுடன் உஸ்ரா(ப் போரின்) படையுடன் செல்லவிருந்தனர் - உஸ்ராப் போரே தபூக் போராகும் - அப்போது நான், ‘இறைத்தூதர் அவர்களே! என் நண்பர்கள் தமக்காக வாகனம் கேட்கும்படி என்னைத் தங்களிடம் அனுப்பி வைத்துள்ளனர்” என்று சொன்னேன். அதற்கு நபி (ஸல்) அவர்கள், ‘அல்லாஹ்வின் மீதாணையாக! உங்களுக்கு எந்த வாகனத்தையும் என்னால் தரவியலாது” என்று கூறினார்கள். இறைத்தூதர் (ஸல்) அவர்கள் கோபத்திலிருந்த சமயத்தில் நான் அவர்களிடம் சென்றுவிட்டேன். நான் அதை அறிந்திருக்கவில்லை. நபி (ஸல்) அவர்கள் (வாகனம் தர) மறுத்ததனாலும் என் மீது அவர்கள் வருத்தம் கொண்டிருப்பார்கள் என்ற அச்சத்தினாலும் நான் கவலை கொண்டவனாகத் திரும்பினேன். நபி (ஸல்) அவர்கள் கூறியதை என் நண்பர்களிடம் வந்து தெரிவித்தேன். சிறிது நேரம் தான் கழிந்திருக்கும். அதற்குள், ‘அப்துல்லாஹ் இப்னு கைஸே!” என்று பிலால் (ரலி) அழைப்பதைக் கேட்டேன். உடனே நான் பதிலளித்தேன். அப்போது அவர்கள், ‘உங்களை இறைத்தூதர் (ஸல்) அவர்கள்அழைக்கிறார்கள். அவர்களின் அழைப்பை ஏற்றுச் செல்லுங்கள்” என்று கூறினார்கள்.. நான் நபி (ஸல்) அவர்களிடம் சென்றபோது அவர்கள், ‘ஒரே ஈற்றில் பிறந்த இந்த இரண்டு ஒட்டகங்களையும்,ஒரே ஈற்றில் பிறந்த இந்த இரண்டு ஒட்டகங்களையும்...” என்று ஆறு ஒட்டகங்களைக் காட்டி, ‘பிடித்துக்கொள்” என்று கூறினார்கள். அவற்றை அப்போதுதான் ஸஅத் இப்னு உபாதா (ரலி) அவர்களிடமிருந்து விலைக்குவாங்கியிருந்தார்கள். உங்கள் நண்பர்களிடம் இவற்றை (ஒட்டிக்) கொண்டு சென்று அவர்களிடம், ‘அல்லாஹ்’ அல்லது ‘இறைத்தூதர்’ அவர்கள் இந்த ஒட்டகங்களை உங்கள் பயணத்திற்காக அளித்துளளார்கள். எனவே, இவற்றிலேறிப் பயணம் செய்யும்படி சொல்லக் கூறினார்கள்’ எனத் தெரிவியுங்கள்” என்று கூறினார்கள். அவர்களிடம் நான் அவற்றை(ஓட்டி)க் கொண்டு சென்று, ‘நபி (ஸல்) அவர்கள் இவற்றின் மீது உங்களைப் பயணம் செல்லும்படி கூறினார்கள். அல்லாஹ்வின் மீதாணையாக! உங்களில் சிலர் என்னுடன் வந்து இறைத்தூதர் (ஸல்) அவர்கள் (’நான் எந்த வாகனமும் தர மாட்டேன்’ என்று) கூறியதைக் கேட்டவர்களிடம் விசாரிக்கும் வரையில் உங்களை நான் விடமாட்டேன். ஏனெனில், நான் இறைத்தூதர் (ஸல்) அவர்கள் சொல்லாத ஒன்றை உங்களிடம் சொல்லிவிட்டதாக நீங்கள் நினைத்துவிடக் கூடாதல்லவா?’ எனக் கூறினேன். அதற்கு என் நண்பர்கள், ‘(அதற்கெல்லாம் அவசியமில்லை.) உங்களை உண்மையாளர் என்றே நாங்கள் கருதுகிறோம். (இருந்தாலும், நீங்கள் விரும்புகிறீர்கள் என்ற காரணத்தால்) நீங்கள் விரும்பியபடி நாங்கள் செய்கிறோம்” என்று கூறினார்கள். நான் அவர்களுக்குத் தரமாட்டேன்’ என்று இறைத்தூதர் (ஸல்) அவர்கள் (முதலில்) மறுத்ததையும், பிறகு அவர்களே தந்ததையும் அறிந்த சிலரிடம் அழைத்துச் சென்றேன். அப்போது அந்தச் சிலர், நான் மக்களிடம் சொன்னதைப் போன்றே கூறினார்கள். புஹாரி :4415 அபூமூஸா (ரலி). இடுகையிட்டது என்சமையல், இஸ்லாம் நேரம் முற்பகல் 12:58 1 கருத்து: வருகை தரும் அனைவருக்கும் அஸ்ஸலாமுஅலைக்கும் (வர்ரஹ்) குர்ஆன் ஆயத்துக்கள் (3) குர்ஆன் வசனங்கள் (2) திருக்குர்ஆனைப் பொருளுணர்ந்து படியுங்கள் ...வஸ்ஸலாம்